Тангликни қандай енгиб ўтиш мумкин - Anhor\nAnhor Все посты Тангликни қандай енгиб ўтиш мумкин\n18 март куни ўтказилган видеоселекторли йиғилишда Шавкат Мирзиёев коронавирус тарқалиши муаммосига катта эътибор қаратди ва коронавирус пандемиясининг Ўзбекистон иқтисодиётига таъсир қилиш оқибатларини камайтириш бўйича ҳукуматга қатор топшириқлар берди.\nЎзбекистондаги вазият ҳақида\n2020 йил февраль ойи якунида бош вазир бошчилигида махсус республика комиссияси ташкил қилиниб, касаллик Ўзбекистонда илк бор аниқланган ҳолатдан кейин Ўзбекистонда қатор қатъий чоралар кўрилди:\n· 6 мингга яқин киши карантинга жойлаштирилди. Оммавий тадбирларни ўтказиш чекланди;\n· 16 мартдан бошлаб мактабгача таълим муассасалари, ўрта махсус ва олий таълим муассасалари карантинга ёпилди. 80 мингта талаба ўзининг доимий яшаш жойига марказлаштирилган тартибда жўнатилди;\n· Ҳар бир ҳудудда эпидемиологик вазият ҳар соатлик ва кунлик маълумотлар асосида таҳлил қилиниб, тезкор чоралар қабул қилинмоқда;\n· Тиббиёт муассасалари алоҳида иш режимига ўтказилган. Санаторийлар ва болалар соғломлаштириш оромгоҳлари карантин муассасалари сифатида ишлашга мослаштирилмоқда.\n· Чет элга чиққан юртдошларимиз ватанига чартер рейслари билан қайтмоқда. Чегарада ҳаракатланиш чекланган, аммо транспорт юк ташувлари тўхтатилмаган. Ҳар куни мамлакатга кўплаб хорижий ва маҳаллий юк ташувчилар кириб келади ва чиқиб кетади.\n· Бу касаллик тарқалишини назорат остида ушлаб туриш имконини бермоқда: Ўзбекистонга келишдан олдин касалланганлар ҳозир касал ҳолатда (2020 йил 18 март ҳолатига кўра мамлакатда 15 киши коронавирусга чалинган).\nОзиқ-овқат маҳсулотлари ва бошқа истеъмол моллари нархининг ўсишига йўл қўймаслик мақсадида қатор маъмурий ва иқтисодий характердаги чоралар кўрилди.\nЭҳтимолий иқтисодий оқибатлар қандай бўлиши мумкин\nПрезидент ўз нутқида энергия ташувчиларига бўлган нарх тушиб кетиши натижасида газ экспортидан тушадиган даромад қисқариши мумкин. Асосий хорижий шерикларимизнинг миллий валюталари девальвацияси бизнинг тўқимачилик, мева-сабзавот маҳсулотларимизга бўлган тўлов қобилиятли талабни камайтиради, бу эса экспорт нархлари даражасига ҳам таъсир кўрсатади.\nБиринчи навбатда туризм, умумий овқатланиш, халқаро йўловчи ва юк ташувлари, кўнгилочар индустрия билан боғлиқ тармоқлар жабр кўради.\nУмуман олганда, истеъмол ва инвестициялаш устуворликларидаги ўзгаришлар туфайли иқтисодиётда мувозанатнинг бузилиши ошиши мумкин, бу муқаррар равишда қатор тармоқлар билан боғлиқ шундай ҳам мураккаб вазиятни янада ёмонлаштиради.\nЖаҳон иқтисодиётидаги шок вазият сабабли Ўзбекистон иқтисодиётига етадиган зарар миқдори ва конкрет оқибатлар қандай бўлишини ҳозирги босқичда аниқ баҳолашнинг имкони йўқ. Ҳаммаси Хитой, АҚШ, ЕИ, Россия ва бошқа асосий иқтисодий шериклар ушбу танглик оқибатларини қай даражада тез бартараф этишига ва ушбу мамлакатларда қабул қилинган иқтисодиётни қўллаб-қувватлаш бўйича чоралар ўз самарасини қай даражада тез беришига боғлиқ.\nПрезидент қандай топшириқ берди ва бу нима учун муҳим\nПрезидентнинг топшириғи билан махсус ишчи гуруҳ туризм, транспорт, фармацевтика ва енгил саноат каби соҳаларда солиқ танаффусларини тақдим этиш;\nкредитларни қайтариш муддатларини узайтириш, муддати ўтган ташқи қарздорлик учун жарималар қўлламаслик тартибини жорий қилиш;\nмураккаб вазиятда қолиши мумкин бўлган соҳалар ва тармоқлар, йирик корхоналарни иқтисодий жиҳатдан қўллаб-қувватлаш бўйича таклифларни тайёрламоқда.\nШунингдек мамлакатдаги санитария-эпидемиологик хизматни тубдан ислоҳ қилиш ва унинг фаолиятининг самарадорлигини ошириш бўйича ҳужжат лойиҳаси тайёрланмоқда.\nКоронавирус тарқалишининг бевосита ва билвосита таъсиридан жабрланган мулкчилик шаклидан қатъи назар барча тармоқлар ва корхоналар учун солиқ имтиёзлари пакетини жорий этиш – бу давлат томонидан кўрсатиладиган ёрдамнинг муҳим шаклидир, чунки у корхоналарга ишлаб чиқариш фаолиятини давом эттириш, иш ҳақини тўлаган ҳолда ўз ишчиларини қўллаб-қувватлаш имконини беради.\nБироқ анъанага кўра даромади қиш мавсумида паст бўлган ва айланма маблағларни “еб бўлган” корхоналар нима қилиши керак? Бу қурилиш секторида бевосита ёки билвосита қатнашувчи кўплаб корхоналарга хос ҳолат. Қурувчилардан ташқари, бу қурилиш материаллари саноати корхоналарига, қурилиш техникасини сотиш, ижарага бериш билан шуғулланувчи корхоналарга, қурилиш инфратузилмаси корхоналарига ҳам тегишли.\nТижорат банкларининг минимал ставкалар бўйича махсус ссудалар кўринишидаги молиявий ёрдамисиз иложи йўқ деб ўйламиз. Албатта, кредитларни қайтариш муддатларини узайтириш ҳам муҳим омиллардан бири, аммо ҳар бир кредитни принципиал реструктуризация қилиш муҳим аҳамият касб этади (бу ерда нафақат тўловни кейинга қолдириш, балки фоиз ставкаларини қайта кўриб чиқиш ҳам назарда тутилган).\nАлбатта, тижорат банклари, секторнинг паст маржиналлиги туфайли ҳамда акциядорларнинг босими остида ўз-ўзидан бундай йўл тутмайди. Бу ерда тармоқ бўйича бутун бир стратегия керак бўлади, унда тижорат банклари ўз таваккалларини қатъий хежирлаши ва Марказий банкнинг бевосита молиявий қуйилмалари ҳисобидан даромадлардаги йўқотишларни компенсациялаши мумкин. Марказий банк эса ҳар бир банкнинг, биринчи навбатда, давлат банкларининг кредит портфелини реструктуризация қилиш бўйича асосий томон сифатида чиқиши мумкин ва керак.\nШунингдек айланма маблағларни ва иш ҳақи бўйича тўловларни қўллаб-қувватлаш, ижтимоий мажбуриятларни бажариш учун марказлаштирилган маблағлар ҳисобидан тўғридан-тўғри молиявий қуйилмалар ҳам ижобий самара бериши мумкин.\nЯна бир чора – корхоналарнинг энергетика ва бошқа ресурслардан фойдаланганлик учун тўловларини 3-6 ойга кечиктириш ва инфратузилма корхоналарининг жорий йўқотишларини марказлаштирилган ресурслар ҳисобидан компенсация қилиш.\nАҳолини қўллаб-қувватлаш бўйича чора-тадбирлар мажмуи қуйидагиларни ўз ичига олиши мумкин:\n· даромади муайян даражадан паст бўлган оилаларга ҳамда даромад даражасидан қатъи назар болалари бор оилаларга компенсация маблағларини тўлаш (чунки танглик шароитларида тангликкача бўлган даромад манбалари йўқолиши мумкин);\n· аҳолининг заиф қатламларини (қариялар, ногиронлар, кўп болали оилалар ва ҳ.к.) озиқ-овқат ва тиббий хизматлар билан таъминлаш бўйича чора-тадбирларни ишлаб чиқиш.\nБарибир, тижорат банклари, молия институтлари ва, умуман олганда, иш берувчиларнинг кўмаги асосий бўлиб қолади, улар танглик оқибатларини енгиб ўтиш борасида давлатнинг асосий кўмакчилари сифатида чиқиши мумкин.\nСафарбарлик учун инсон ресурслари\nЭнг аввало, янги ташкил қилинган Оила ва маҳалла ишлари бўйича вазирлик ҳар бир оиланинг ҳақиқий молиявий аҳволини ўрганиш, бир тизимга солиш ва у бўйича хулосалар шаффофлигини таъминлаш учун барча имкониятларга эга. Кечаги муваффақиятли тадбиркорлар танглик шароитларида ўз оиласига давлат томонидан кўмак кўрсатилишига эҳтиёжи бўлиши мумкин.\nИккинчиси – банкнинг ҳар бир мижози билан боғлиқ молиявий вазиятни тўплаши, бир тизимга солиши ва таҳлил қилиши ҳамда умумлаштирилган натижаларни Марказий банкка тақдим этиши мумкин бўлган тижорат банклари.\nВа, албатта, ҳудудлардаги ҳокимият органлари давлат ва хусусий институтлар фаолиятини ҳудудий мувофиқлаштиришлари, шунингдек аҳолини қўллаб-қувватлашнинг маҳаллий ресурслари ва методларини сафарбар этиши мумкин. Улар ким ва нима билан ёрдам беришини аниқ билишларига шубҳамиз йўқ.\nКелгусида биз ўқувчиларимизни коронавирус тарқалишининг оқибатларини ва шу билан боғлиқ тоборо кучаяётган иқтисодий тангликни енгиб ўтиш учун бошқа мамлакатларда қандай чоралар кўрилаётгани билан таништирамиз.


Москвада Ислом Каримовга ҳайкал ўрнатилди « Ўзбекистон Халқ Ҳаракати\nМосквада Ислом Каримовга ҳайкал ўрнатиш ишлари 15 октябрга ўтар кечаси тунда олиб борилди. Ёдгорлик 16 октябр куни очилади.\nЛола Каримова таклифига кўра, Москвадаги Ислом Каримов ҳиёбони ва ёдгорлик лойиҳаси устида англиялик машҳур ҳайкалтарош Пол Дэй ишлаган.\nҲайкалнинг тунда, бунинг устига автобус ва иккита полиция машинаси панасига яшириниб амалга оширилгани эса ижтимоий тармоқда ғазаб билан қарши олинди.\nҲайкални тунда ўрнатишди. Фото: Андрей Морев\n«Элнинг тинчини бузиб, қўрқоқларча тунда иш қилишди. Агар қўрқишмаганида эди, москваликлардан яширинмасдан, ҳайкални кундузи ўрнатишарди», дея изоҳ қолдирди Москвалик депутат Андрей Морев ўзининг фейсбук саҳифасида.\nУнинг билдиришича, у сайланган Якиманка округи аҳолисининг кўплаб норозилигига қарамасдан ҳайкални ўрнатишган.\nҲайкал Лола Каримова буюртмасига кўра, машҳур англиялик ҳайкалтарош Рол Дей томонидан ишланган. Фото: Андрей Морев\n«Чиркин Диктатор. Чиркин фарзандлар. Чиркин буюртма. Ички мустамлакачилик воситасида, мустамлакачи ўтмишига қарши курашиб ўтди – оқибат Москванинг орқа ҳовлисидан жой олди. Хизматига яраша» дея изоҳлади воқеани Монреал Университети илмий ходими Борис Чукович.\nМосквадаги Каримов ҳайкали Рассом Туз наздида\nБугун Францияда яшаб ижод этаётган тошкентлик рассом Сергей Игнатьев эса бу ёдгорликни «каптарлар учун ҳожатхона» дея атади.\n«Эртага «дангаса»ларни супурги билан уриб ҳайдашади. Беваси эса қўриқчилар ҳимоясида йиғлоқи бир нутқ сўзлайди. Фақат каптарлар ҳурсанд бўлади, янги туалет қурилганига», дея изоҳлади рассом 16 октябр куни кутилажак маросим ҳақида.


Ҳиндистонда хавфли вирус 12 ёшли боланинг...\n05.09.2021 21:21 0 3510\nҲиндистон жанубидаги Керала штатида 12 ёшли бола якшанба куни хавфли Нипах вирусидан вафот этди. NDTV телеканали маҳаллий ҳокимиятга таяниб хабар беришича, яна икки одамда ушбу касаллик аломатлари аниқланган.\nКасалликларни назорат қилиш миллий маркази мутахассислари шифокорларга ёрдам бериш мақсадида зудлик билан штатга етиб боришган. Касаллик тарқалишининг олдини олиш учун беморлар билан алоқада бўлганларнинг ҳаммасини аниқлаш ва уларни карантинга юбориш керак.\nНипах вируси илк бор 1998 йили Малайзияда чўчқа боқувчи фермерлар орасида тарқалганда аниқланган. Сўнгра Осиёда 12 марта касаллик тарқалиши қайд этилди. Вирус нафас йўллари оғир касалликлари, мия яллиғланиши ва юрак-қон томир патологияларини келтириб чиқаради. ЖССТ ўлим даражасини 40-75%гача баҳолаган. Ушбу вирусли касалликка қарши даво ва вакциналар ҳозирча мавжуд эмас.\nКўршапалаклар инфекция ташувчиси ҳисобланади. Бу ерда катта кўршапалакларни учувчи тулки ёки ит деб аташади. Улар ўзлари касалланмайди, лекин сўлак ва сийдик орқали касалликни тарқатишади. Кўршапалаклар мева билан озиқланади, манго, банан, ширин пальма шарбатини ёқтиришади. Улар тегинган меваларга зарарли сўлаклари тушиши мумкин. Шу боис аҳоли тишланган ёки шикастланган меваларни емаслик ҳақида доимо огоҳлантирилади. Керала штатида Нипах вирусининг тарқалиши уч йил олдин қайд этилганди. Ўшанда 17 киши вафот этган.\nвирус Ҳиндистон Нипах инфекция Кўршапак


Ўзбекистон Республикаси Президенти Ш.Мирзиёевнинг 2019 йил учун мўлжалланган энг муҳим устувор вазифалар ҳақидаги Олий Мажлисга Мурожаатномасидан келиб чиқадиган вазифалар ва уларни бажариш юзасидан чора-тадбирлар режаси ишлаб чиқилди.\n09-01-2019, 14:19 16 Yangiliklar\nBUXORO VILOYATI ARXIV ISHI HUDUDIY BOSHQARMASI\nТЕРРИТОРИАЛЬНОЕ УПРАВЛЕНИЕ ПО АРХИВНОМУ\nДЕЛУ БУХАРСКОЙ ОБЛАСТИ\nЎзбекистон Республикаси Президентининг Олий Мажлисга Мурожаатномасидан келиб чиқадиган вазифалар ва уларни бажариш юзасидан чора-тадбирлар режасини тасдиқлаш тўғрисида\nЎзбекистон Республикаси Президенти Ш.Мирзиёевнинг 2019 йил учун мўлжалланган энг муҳим устувор вазифалар ҳақидаги Олий Мажлисга Мурожаатномасидан келиб чиқадиган вазифалар ва уларни бажариш юзасидан чора-тадбирлар режасини ишлаб чиқиш бўйича 2019 йил 7 январдаги Бухоро вилояти ҳокимлик соати йиғилишида берилган топшириқ ижросини таъминлаш мақсадида\nЎзбекистон Республикаси Президенти Ш.Мирзиёевнинг 2019 йил учун мўлжалланган энг муҳим устувор вазифалар ҳақидаги Олий Мажлисга Мурожаатномасидан келиб чиқадиган вазифалар ва уларни бажариш юзасидан чора-тадбирлар режасини ишлаб чиқиш бўйича 2019 йил 7 январдаги Бухоро вилояти ҳокимлик соати йиғилишидаберилган топшириқ маълумот ва ижро учун қабул қилинсин.\n2. Ўзбекистон Республикаси Президенти Ш.Мирзиёевнинг 2019 йил учун мўлжалланган энг муҳим устувор вазифалар ҳақидаги Олий Мажлисга Мурожаатномасидан келиб чиқадиган вазифалар ва уларни бажариш юзасидан вилоят архив иши ҳудудий бошқармасининг чора-тадбирлар режаси иловага мувофиқ тасдиқлансин.\n3. Вилоят архив муассасалари раҳбарларига Ўзбекистон Республикаси Президенти Ш.Мирзиёевнинг 2019 йил учун мўлжалланган энг муҳим устувор вазифалар ҳақидаги Олий Мажлисга Мурожаатномасидан келиб чиқадиган вазифалар ва уларни бажариш юзасидан Бухоро вилояти архив иши ҳудудий бошқармасининг чора-тадбирлар режаси ҳар бир банди ижросини сўзсиз таъминлаш бўйича чора-тадбирлар белгилаш;\nЎзбекистон Республикаси Президентининг Олий Мажлисга мурожаатномасидан келиб чиқадиган вазифалар ва уалрни бажариш бўйича бошқарманинг чора-тадбирлар режаси ижроси юзасидан қабул қилган ҳужжатларини уч кунлик муддатда бошқармага тақдим этиш топширилсин.\n4. Бошқарма бош мутахассиси Д.Шарипова 2019 йил давомида бошқарманинг мазкур чора-тадбирлар режаси ижроси юзасидан таҳлилий маълумотларнииш режада белгиланган муддатларда ўтказиладиган бошқарма ҳузуридаги йиғилишлар муҳокамасига киритиб борсин.\nМазкур буйруқ ижроси юзасидан назоратни ўз зиммамда қолдираман.\nБошқарма бошлиғи Ғ.Умаров\nБухоро вилояти архив иши ҳудудий бошқармасининг 2019 йил 8 январдаги 2-сонли буйруғига илова\nЎзбекистон Республикаси Президенти Ш.Мирзиёевнинг 2019 йил учун мўлжалланган энг муҳим устувор\nвазифалар ҳақидаги Олий Мажлисга Мурожаатномасидан келиб чиқадиган вазифалар ва уларни\nбажариш юзасидан Бухоро вилояти архив иши ҳудудий бошқармасининг\nМурожаатномадан келиб чиқадиган вазифалар\nВазифаларни бажариш механизми\nЎзбекистон Республикаси Президенти Ш.Мирзиёевнинг 2019 йил уч5ун мўлжалланган энг муҳим устувор вазифалар ҳақидаги Олий мажлисга мурожаатномасини билан тўлиқ ва пухта танишиб чиқиш.\nБошқармада ва архив муассасаларида раҳбар ва масъул ходимларни Ўзбекистон Республикаси Президентининг Олий Мажлисга Мурожаатномаси мазмун-моҳияти билан тўлиқ таништириш.\nархив муассасалари раҳбарлари\n2018 йилда архив ишини ривожлантириш ҳамда “Фаол тадбиркорлик, инновацион ғоялар ва технологияларни қўллаб-қувватлаш йили” давлат дастурида белгиланган вазифалар ижросининг таҳлилий-танқидий муҳокамаларини ўтказиш.\nБошқарма ҳамда архив муассасалари раҳбар ва масъул ходимлари иштирокида бошқарма дирекциясининг соҳани ривожлантиришнинг 2018 йил якунларига бағишланган навбатдаги кенгайтирилган йиғилишини ўтказиш.\n2019 йил “Фаол инвестициялар ва ижтимоий ривожланиш йили” муносабати билан мазкур йилда соҳани ривожлантириш ва давлат дастури доирасида белгиланган вазифаларни бажариш.\n“Фаол инвестициялар ва ижтимоий ривожланиш йили” давлат дастури ҳамда “Ўзархив” агентлигининг тармоқ дастуридан келиб чиқиб, бошқарманинг тегишли чора-тадбирларини ишлаб чиқиш.\nДавлат ва тармоқ дастурлари қабул қилингандан сўнг\n2019 йилда архив ишини ижтимоий-иқтисодий жиҳатдан ривожлантиришнинг устувор вазифаларини белгилаш.\nАрхив ишини ривожлантиришнинг 2019 йил режа-кўрсаткичларини ҳамда асосий иш режа-тадбирларини ишлаб чиқиш ва тасдиқлаш.\nҒ.Умаров, Д.Шарипова, З.Ибрагимова,\n2019 йилда хорижий ва маҳаллий архив фойдаланувчиларига ҳар томонлама қулай ва сифатли архив хизматларини кўрсатиш, уларнинг архив хизматларидан фойдаланиш бўйича сўровларини ҳамўз вақтида ва сифатли ижро этиш.\nАрхив ишига оид қонун ҳужжатларига мувофиқ, архив хизматларидан фойдаланувчиларга ҳар томонлама қулай ва сифатли архив хизматларининг кўрсатиш ҳамда уларнинг сўровлари ижросини ҳам ўз вақтида сифатли ижро этилишини таъминлаш бўйича барча чораларни кўриш.\nТадбиркорлик фаолиятини қўллаб-қувватлаш бўйича тадбиркорлик субъектларига қулай ва сифатли архив хизматларини кўрсатиш.Уларга архив хизматларини кўрсатишнинг имтиёзли шартларини жорий этиш бўйича таклифлар ишлаб чиқиш.\nАрхив муассасалари томонидан тадбиркорлик субъектларига ҳар томонлама қулай ва сифатли архив хизматларини кўрсатиш бўйича барча чораларни кўриш. Уларга ушбу хизматлардан фойдаланишда имтиёзлар яратиш бўйича таклифлар тайёрлаш ва “Ўзархив” агентлигига тақдим этиш.\nВилоятдаги архив муассасалари бинолари ва сақловхоналарини тартибга келтириш, уларни моддий-техника базасини яхшилаш, Миллий архив фонди ҳужжатларининг хавфсиз ва бут сақланишини таъминлаш чораларини кўриш.\nАрхив муассасалари биноларини тартибга келтириш, уларни моддий-техника базасини яхшилаш, Миллий архив фонди ҳужжатларининг хавфсиз ва бут сақланишини таъминлаш бўйича вилоят ҳокимлиги билан келишиладиган чора-тадбирлар режасини ишлаб чиқиш ва тасдиқлаш.\nБошқарма ҳамда архив муассасаларида фаолият юритаётган барча ишчи-ходимларга зарур меҳнат шароитларини яратиш, айниқса ёшлар ва хотин-қизлар фаолиятини рағбатлантириш ва қўллаб-қувватлаш.\nАрхив раҳбар ва ходимлар ўртасидаги меҳнат муносабатларини амалдаги меҳнат қонунчилигига мувофиқ расмийлаштириш, ишчи-ходимларга зарур меҳнат шароитларини яратиш ҳамда ёшлар ва хотин-қизлар фаолиятини алоҳида рағбатлантириш ва қўллаб-қувватлаш бўйича чора-тадбирлар кўриш.\nКасаба уюшма қўмитаси, З.Ибрагимова,\nАрхив фондларида сақланаётган юртимиз тарихини ўрганиш билан боғлиқ Миллий архив ҳужжатларини аниқлаш ва уларни кенг жамоачилик, айниқса ёшлар эътиборига етказишда ОАВ лари билан ҳамкорликни йўлга қўйиш.\nВилоятдаги олий ўқув юртларининг проффессор ва илмий ходимлари билан ҳамкорлик қилган ҳолда архив фондларидаги юртимиз тарихи билан боғлиқ Миллий архив фонди ҳужжатларини ўрганиш ҳамда аниқланган тарихий аҳамиятга эга ҳужжатларни ОАВ орқали кенг ёритиш ва тарғибот ишларини амалга ошириш.\nАрхив муассасалари раҳбарларининг масъулияти ва жавобгарлигини янада ошириш, улар фаолиятини танқидий таҳлил, қатъий тартиб-интизом ва шахсий жавобгарлик асосида йўлга қўйиш.\nАрхив ишини ривожлантириш бўйича режа-кўрсаткичларнинг, йил давомида белгиланган режа-тадбирларнинг ҳамда “Фаол инвестициялар ва ижтимоий ривожланиш йили” тармоқ дастурида белгиланган вазифаларнинг бажарилишини бошқарма ҳузурида ўтказиладиган йиғилишларда танқидий муҳокама қилиш орқали ҳар бир раҳбар фаолиятига баҳо бериш.\n“Давлат идоралари халққа, жумладан, тадбиркорларга кўмакчи бўлиши зарур” тамойили асосида уларга беминнат, қулай ва сифатли архив хизматларини кўрсатиш. Жисмоний ва юридик шахсларнинг мурожаатлари ижросини ўз вақтида ва сифатли таъминлаш.\nАҳолига ва тадбиркорларга архив хизматларини кўрсатишда юзага келиши мумкин бўлган ҳар қандай тўсиқларни бартараф этиш. Жисмоний ва юридик шахсларнинг мурожаатларини қабул қилишни,улар билан ишлашда қонун нормалари талабларига қатъий риоя этиш.\nАрхив хизматларидан фойдаланувчиларга қулайлик яратиш мақсадида биринчи навбатда архив фондларидаги энг кўп фойдаланиладиган архив ҳужжатларининг электрон нусхаларини яратиш.\nАрхив фойдаланиш фондларининг электрон нусхаларини яратиш бўйича замонавий ускуналар харид қилиш ва архив ҳужжатларининг электрон нусхасини яратишда “аутсорсинг” хизматидан фойдаланиш.\nАрхив раҳбар ва масъул ходимлари малакасини мунтазам ошириб бориш, кадрлар заҳирасини шакллантириш ва улар билан ишлаш.\nАрхив раҳбар ва масъул ходимларининг асосий иш фаолияти, ахборот-коммуникация технологиялари ва замонавий бошқарув йўналишлари бўйича малака оширишини таъминлаш.\nАрхив раҳбар ва масъул ходимлари лавозимлари учун амалдаги ва истиқболдаги кадрлар заҳирасини шакллантириш.\nАрхив муассасаларида коррупцион иллатларнинг олдини олиш ва коррупцияга қарши курашиш бўйича белгиланган вазифалар ва тадбирлар ижросини давом эттириш.\nКоррупцияга қарши курашиш ва коррупцион иллатларнинг олдини олиш бўйича белгиланган вазифа ва тадбирлар ижросини таъминлаш. Архив муассасаларида маъмурий ҳуқуқбузарликлар ва жиноятлар содир этилишини олдини олиш бўйича барча тегишли чораларни кўриш.\nҚонун устуворлигини таъминлаш юзасидан соҳага оид Ўзбекистон Республикасининг “Архив иши тўғрисида”ги қонуни ва тегишли қонун ости ҳужжатларига қўшимча ва ўзгартиш киритиш бўйча таклифлар тайёрлаш.\nЎзбекистон Республикасининг “Архив иши тўғрисида”ги қонуни ва соҳага оид қонун ости ҳужжатларини яна бир пухта ўрганиб, уларга қўшимча ва ўзгартиш киритиш юзасидан таклифлар ишлаб чиқиш ва “Ўзархив” агентлигига тақдим этиш.\n“Ишлаган билан ишламаганнинг фарқи бўлиши керак” деган тамойил асосида архив ишини ривожлантириш ва аҳолига архив хизматларини кўрсатишда фидойилик кўрсатаётган архив раҳбар ва масъул ходимларини моддий ва маънавий рағбатлантириш, аксинча, белгиланган вазифаларга масъулиятсизлик билан қараганларга нисбатан эса белгиланган тартибда жавобгарлик чораларини қўллаш.\nАрхив муассасалари томонидан архив ишини ривожлантириш бўйича белгиланган режа-кўрсаткичлар ва тадбирлар ижросини, шунингдек, архив фойдаланувчилари сўровлари ҳамда жисмоний ва юридик шахсларнинг мурожаатлари ижросини таҳлилий маълумотлар асосида бошқарма ҳузурида танқидий муҳокама қилиб бориш.\nиш режада белгиланган муддатларда\nБошқарма бош мутахассиси Д.Шарипова


ЎзА - Умид Аҳмаджонов: Керак бўлса ҳудудий федерацияларни янги татамилар билан таъминлаймиз\n13.03.2018 20:00 Чоп этиш версияси\nУмид Аҳмаджонов: Керак бўлса ҳудудий федерацияларни янги татамилар билан таъминлаймиз\nБугунги кунда ўзбек дзюдоси нафақат қитъамизда, балки жаҳон миқёсида ҳам ўз ўрнига эга.\nСир эмаски, спорт соҳасида бугунги кундаги асосий мақсадимиз Осиё ўйинлари ва Олимпия ўйинларида кўплаб медалларни қўлга киритиш ҳисобланади. Нуфузли мусобақаларда ўзбекистонлик спортчиларнинг муваффақиятли иштирокларини таъминлаш йўлида ҳаракат аллақачон бошлаб юборилган.\nШу муносабат билан бугун Миллий олимпия қўмитаси биносида Ўзбекистонда дзюдо федерацияиси ва вилоят бўлимлари вакиллари иштирокида катта йиғилиш ўтказилди.\nУнда Миллий олимпия қўмитаси раиси Умид Аҳмаджонов, Жисмоний тарбия ва спорт вазири Шоакрам Исроилов, МОҚ Бош котиби Жасур Матчанов ҳамда Ўзбекистон дзюдо федерацияси мутасаддилари иштирок этди.\nМиллий олимпия қўмитасидан ҳабар қилишларича, йиғилишда Осиё ва Олимпия ўйинларига тайёргарлик жараёни, халқни спортга қизиқтириш, истеъдодли спортчиларни терма жамоаларга жалб этиш, тизимда учраётган муаммоларни ҳал этиш каби масалалар муҳокама қилинди.\n“Осиё ўйинларига тайёргарлик масаласини муҳокама қилиш мақсадида Ўзбекистон дзюдо федерацияси вакиллари, шунингдек, вилоят бўлимлари раҳбарларини йиғишга қарор қилдик. Шундай вазиятлар бўляптики, улар ҳаттоки бир-бирини танимайди. Нима қилсак, дзюдони янада ривожлантиришимиз мумкин? Осиё, Олимпия ўйинларида медаллар сонини кўпайтириш учун қандай иш олиб боришимиз керак? Лицензия олиш билан мақтаниб юрадиган пайтлар ўтиб кетди. Энди бундай нуфузли ўйинларда юртимиздан ҳақиқий медаль олувчи спортчилар иштирок этадилар. Турнирларда биз қайси спортчимиздан медаль кутишимизни билиб туришимиз лозим”, деди Жасур Матчанов.\nБундан буён дзюдо бўйича ҳар бир вилоятнинг ўз терма жамоаси бўлади. Оммавийликни ошириш мақсадида вилоятлар терма жамоалари ўртасида Республика миқёсида турнирлар ташкил қилинади. Миллий Олимпия қўмитаси раиси бундан буён Олимпия захиралари коллежларининг спорт йўналишларига ўз спортининг мутахассислари қабул қилиши ҳақида айтиб ўтди.\n“Энди Олимпия захиралари коллежидаги дзюдо факультетига ким ўқишга кираётганини ўша коллеж директори эмас, терма жамоа бош мураббийи шахсан назорат қилади. Чунки, улар бизнинг асосий захирамиздир. Терма жамоамиз учун номзодлар ўша ерда бўлади”, деди Умид Аҳмаджонов.\n“Республика миқёсидаги мусобақаларда энг паст натижалар Сирдарё вилояти спортчиларида экан. Нима қилсак вилоятда дзюдони ривожлантириб юбора оламиз? Спортнинг ушбу тури ривожланиб, рақобат юзага келиши учун нима қилишимиз керак? Татами керак бўладими? Сирдарёдан кимни Олимпия ўйинларига, Осиё ўйинларига олиб борсак бўлади? Қандай мусобақалар ташкил этилиши лозим? Бу борада Сиз мутахассислардан таклифларни кутаман”, деди Умид Аҳмаджонов Сирдарё вилояти бўлими вакилларига қарата.\n“Керак бўлса худудий федерацияларни янги татамилар билан таъминлаймиз. Олимпия захиралари коллежларига профессионал, халқаро стандартларга тўла жавоб берадиган татамилар жойлаштирилади. Энди шуғулланишни бошлаётган болаларга эса алоҳида инвентарлар олиб берилади. Бу томондан муаммо бўлмайди. Энг асосийси кам таъминланган оилалардан чиққан истеъдодли спортчилар эътибордан четда қолиб кетмаслиги керак”, деди Умид Аҳмаджонов.


Qalampir.uz - 200 минг доллар эвазига 196 давлатни кезган саёҳатчи Ўзбекистонга келмади\n200 минг доллар эвазига 196 давлатни кезган саёҳатчи Ўзбекистонга келмади\n16:05, 27.02.2017 Бу қизиқ\nКассандра Де Пеколь 1,5 йил мобайнида 196 та мамлакатда бўлди.\nДунё бўйлаб саёҳат қилишни ҳар бир киши орзу қилса керак?! Саёҳатни фойдали машғулот билан ўтказадиганлар ҳақида ҳам кўп эшитганмиз. Бугун биз саёҳат қила туриб, қўшимча даромад қилувчи ва машҳурликка эришган қиз ҳақида маълумот тақдим этмоқчимиз.\nАмерикалик Кассандра Де Пеколь жуда қисқа муддат ичида дунёни айланиб чиқишга муваффақ бўлди. Бу саёҳат орқали Де Пеколь бир неча рекордни ҳам ўрнатди. Кассандра Де Пеколь дунёнинг барча суверен мамлакатларига ташриф буюрган аёл, дунёнинг барча мамлакатларига ташриф буюрган илк америкалик аёл, сайёрани саёҳат қилган энг ёш америкалик фуқаро ҳамда барча мамлакатларни тез муддатда айланиб чиққан саёҳатчи сифатида Гиннес рекордини қайд этди.\nКассандра Де Пеколь 1,5 йил мобайнида 196 та мамлакатда бўлди. Унинг “Expedition 196” саёҳатининг харажатлари ҳомийлар томонидан қопланди.\nКассандра Де Пеколь сайёрамизни айланиб чиққан саёҳатчи сифатида дунёдаги 10 та энг яхши мамлакатлар номини маълум қилди. Бу мамлакатларга ташриф буюриш сабабини ҳам изоҳлади. Рўйхатни АҚШ очиб беради. “У ердаги кузнинг ўзгача тароватини ҳар бир инсон ҳис қилиб кўриши керак”, дейди Де Пеколь.\nРўйхатнинг кейинги поғонасида Коста-Рика жойлашган. Бу ернинг мевалари, ҳайвонот олами, мусиқаси, вулқонларнинг отилиши кишини ўзига жалб этади.\nТропик ўрмонлари билан машҳур Перу ҳам рўйхатдан ўрин эгаллаган. Де Пеколь бир муддат Перуда ҳам яшаган. Катта ҳажмдаги археологик объектлар макони ҳисобланган Тунис шимолий Африка маданияти билан танишиш имкониятини беради.\nУммон давлати ҳам чўл ва тоғни севадиганлар учун энг яхши жой эканлигини таъкидлаган Де Пеколь бу ердаги одамларнинг яшаш тарзи бошқача эканлигини қўшимча қилди.\nОсиё маданиятини ҳис қилиш учун Покистонга ташриф буюриш етарли. Бу ернинг таомлари ҳам ўзгача. Тинч океанининг жанубий қисми Вануату меҳрибон ва очиқкўнгил одамлари билан Кассандранинг эътиборини тортди.\nСўзсиз Мальдив ороллари бу рўйхатдан жой олиши лозим эди. Оппоқ қум, тиниқ сув ҳақиқий ҳордиқ чиқаришни истаганлар учун энг маъқул жой.\nРўйхатнинг кейинги қаторларидан Бутан ва Мўғулистон жой олган. Бу мамлакатларга саёҳат орқали табиат билан янада яқинлашиш мумкин.\nКассандра Де Пеколнинг бу саёҳатига 200 минг доллар атрофида маблағ сарфланди. У 250 марта ҳавода учишга муваффақ бўлди.\nТеглар:Дунё бўйлаб саёҳат Рекорд Кассандра Де Пеколь\nЎзбекистон ва Хитой прокуратуралари ўртасида меморандум имзоланди\n“Гиннесс”да тузатиш: энг кекса эркак япониялик эмас, 122 ёшли Аббос Илиев!\n15:49, 11.04.2018 6 611\nҚирғизистонда бешбармоқ тайёрлаш бўйича рекорд ўрнатилади...ми?\n20:13, 10.03.2018 3 291\nҚорақалпоғистонлик фуқаро Гиннеснинг рекордлар китобига киришга даъвогарми?!\n13:22, 26.02.2018 5 775\nКосмонавтлар ўзлари билмаган ҳолда рекорд ўрнатишди\n15:43, 03.02.2018 2 668\nДубайда жаҳондаги энг йирик лазер шоу ўтказилмоқда\n13:55, 05.01.2018 2 309\nПрезидентлар ҳақида сиз билмаган сирли фактлар\nҚандай ҳолларда рўза беҳосдан очилади?\n29 ёшда мамлакат раҳбари ёхуд энг ёш президентлар ҳақида


Ёш вазир ўринбосарининг зое кетган бир куни. Ишга муносабат ҳалигача эски ҳаммом, эски тослигича қоляптими?\nЁш вазир ўринбосарининг зое кетган бир...\n26.12.2017 15:29 0 2001\nХалқ таълими вазири ўринбосари Алишер Саъдуллаев Фейсбук ижтимоий тармоғидаги саҳифасида #Бугунги_Кунимдан_Умуман_Қониқмадим ҳештеги остида бир кунлик фаолияти ҳақида пост ёзиб қолдирди.\n«Кеча, соат 18:00. Прокуратурадан қўнғироқ қилишди ва бу сафарги чиқишнинг нечоғлик муҳим эканини таъкидлашди. Душанба куни соат 9:30 дан кечикмай Халқаро пресс-клубга келишимни тайинлашди. Хўп. Эрта тонгдан кунимни «режалаштирдим» ўзимча. Роса тайинланган Халқаро пресс-клуб роппа-роса икки-ярим соат (!) кеч бошланди.\nХалқаро пресс-клубда эндигина ишга туширилган залга таклиф этишган экан, шу сабабли баъзи бир тўхталишлар бўлиши табиий. Соат 12:00. Куннинг ярми ўтиб бўлди. Энди пресс-клубни якунлаш учун залда ўтиришим кераклигини сўрашди. Соат 16:20 гача пресс-клубда лом-мим демай ўтирдим. Шерзод ака бор кучи билан ҳаракат қилгани аниқ, аммо...\nАйтганча, бугун орзиқиб кутилган Ўзбекистон ёшлар иттифоқи мукофоти билан тақдирлаш куни эди ва у 16:00 бошланиши керак эди. Кечикиб бўлса-да, келдим. Соат 19:00. Ҳалигача шу ердаман...\nЭнг қизиғи, Президентимиз «Бугун нима қилдим ва халқим учун нима наф келтирдим деган саволни ҳар куни ўзингга бер», деганини барчамиз биламиз ва эшитганмиз. Хўш? Нима қилдим? Бир неча кун олдин 4 соат тик туриб нималар деган эди-ю, мен нима қиляпман?\nШунақа гаплар, азизлар! Бугунги кундан қониқиш — 0%».\nУшбу постга Ахборот технологиялари ва коммуникацияларини ривожлантириш вазири вазифасини бажарувчи Шерзод Шерматов ҳам муносабат билдирди: «Алишернинг фикрини ўқиб: Президентимиз янгича ишлашга даъват этганидан кейин шундай аҳвол бўлиши, албатта, ноўриндир. Ёшларни давлат ишига жалб этамиз деб шунча ҳаракат қилинса-да, уларнинг вақти бундай самарасиз ўтказилишига йўл қўйилиши нотўғри.\nШу фикрни қўрқмай айтганининг ўзи ҳам Президентимизнинг ёш кадрларни қўйиш бўйича қилаётган ҳаракатларининг тўғрилигини кўрсатиб турибди. Аввалгидек фақат «хўп бўлади, хўжайин» дейдиган раҳбарлар билан «Фаол тадбиркорлик, инновацион ғоялар ва технологияларни» ривожлантириб бўлмайди!\nЭнди энг асосийси, бу фикридан кейин, Алишерни айбдор қилиб, уни эскича қолипга солишга уринувчилардан асраш керак.\nДавлат ишига ўзи креатив, юқори малакали кадрларни жалб қилиш жуда қийин, чунки ойлик юқори эмас, режим оғир ва масъулият юқори. Лекин буларга чидаса бўлади, агар келгусида ўз ҳаракати билан жамиятга фойдаси тегишини сезса ва ўз ғояларини ҳаётга жорий қила олишига кўзи етса.\nБунинг акси бўлса ва вақти бекор кетаётганини кўрса, унинг устига ўзи хохламаган ва айниқса, нотўғри деб билган ишларини қилишга турли идоралар орқали мажбур қилишса, юқори малакали давлат хизматчилари синфини шакллантиришимиз жуда қийин бўлади. Бундай давлат хизматчиларисиз эса Президентимиз томонидан белгиланган вазифаларни сифатли амалга ошириш жуда мушкул бўлади...»\nАлишер Саъдуллаев Шерзод Шерматов


OzodlikOnline: Ҳақорат ва зўрликка ўзбеклар қандай эътироз билдирмоқда?\nЎзбекистон бошқарув тизимида юқоридан энг қуйига қадар кузатиладиган зўравонлик ҳар йили пахта мавсумида ўз кульминациясига етади – пахта режасини бажармаганлик учун ўқувчидан тортиб ҳокимга қадар ўзидан тепа инстанциядан калтак ейди¸ ҳақорат эшитади.\nБу зўравонликни аксар ўзбеклар ичига ютиб кетса-да¸ унга эътироз билдирадиганлар ҳам онда-сонда учраб туради. OzodSkype ва OzodlikOnline Skype манзиллари орқали 14 октябрь¸ душанба куни Тошкент вақти билан 21:05 да бошланган жонли суҳбатимизда ана шу эътироз кўринишлари ҳақида гаплашдик.\nСурхондарё вилояти, Қизириқ тумани ҳокими Олим Алимардонов 5 октябрь куни пахта қабул қилиш пунктида ëш фермер Ориф Рўзибоевни кам пахта топширганликда айблаб, онасини сўкиб¸ калтаклаб-бўғди¸ деб хабар берди ушбу воқеанинг бевосита гувоҳи Озодлик радиосига.\nOzodlikOnline: Ҳокимият зўравонлигига ўзбекча муносабат қандай?\n“Фермернинг қари ота-онаси етиб келганда, Ориф ҳушига келган, бироқ қорнини ушлаб вой-войлаб ётарди. Орифнинг отаси Абдурасул бобо ўғлидан нима бўлди, деб сўради. Ўғли бор гапни айтди шекилли, чол тутоқиб, қани ҳоким, деб бақирди. Кейин кампирини етаклаб ичкарига кирди. Мен ҳам кирдим. Чол ҳокимга “сени ҳам она туққанми, сен ҳали эналарни қиладиган бўлдингми, мана энасини олиб келдим, қўлингдан келса қил”, деди. Кампири ҳам “сени ўзи она туққанми, мана қил” деб, этагини кўтараётган эди, кимдир ушлаб қолди. Ҳоким талмовсираб қолди ва яна бир нималар деган эдики, Абдурасул бобо столни устида турган пиёлани олиб ҳокимга отди. Бўлди тўполон, бўлди жанжал, зўрға чолу кампирни ажратиб олиб чиқишди, деб ҳикоя қилди воқеа гувоҳи.\nПахта мавсумида унга тортилган барчанинг энг юқоридан энг пастга қадар зўравонликка учраши – ўқувчи ва талабанинг ўқитувчидан¸ район миқëсидаги бошлиқларнинг район ҳокимидан¸ район ҳокимининг вилоят ҳокими¸ вилоят ҳокимининг эса тошкентдагилардан калтак еб¸ ҳақорат эшитиши нормага айланган жараëн.\nБундай зўравонликка қарши овоз чиқариш “давлат сиëсати”га қарши чиқиш деб талқин этилиши боис¸ етти пуштига қадар тилга олинадиган бундай ҳақоратга юрак ютиб эътироз билдирадиган ўзбекистонлик кам топилади.\nШундай бўлса-да¸ аҳëн-аҳëнда унга қарши норозилик турли шаклларда ўзини намоëн қилмоқда.\nҚизириқдаги чол-кампир ўз инсоний қадр-қиммати ва ғурурини қўриқлашнинг жайдари йўлини тутган бўлса¸ “Тошвилтранстерминал” уюшмаси департаментининг пахта теримчиларини автобуслар билан таъминлаш вакили Шуҳрат Назаров 22 сентябрь куни ўзини кўпчилик олдида ҳақорат қилган Чирчиқ туман ҳокимига калла қўйиб, бурнини синдирди.\nАйни пайтда¸ бундай зўравонликка қарши норозиликни ўз жонига қасд қилиш орқали ифодалаëтганлар ҳам йўқ эмас.\nШу йил июл ойида Самарқанд вилоятининг Қўшработ туманидаги “Қўшработ” фермерлар ширкати раиси Исмат Шодмонов умумий йиғилишда туман ҳокими томонидан хўрланиб, калтакланганидан сўнг уйига келиб ўзини осди.\nАпрел ойида Тошкент вилояти Янгийўл тумани ҳокимлигида ўтказилган мажлис пайтида маҳаллий фермер Турсунали Содиқов ички ишлар бўлими раҳбари томонидан калтакланганидан бир кун ўлиб қолди.\nЎтган йил сентябрида Музробод туманидаги Зиёдилло Қўлдошев маҳалласида истиқомат қилган 50 яшар фермер Исмоил Тўраназаров ҳоким тазйиқларидан сўнг ўз жонига қасд қилган эди.\nАйни кунларда Озодликка ўз шахси очиқланмаслиги шарти билан гапираëтган айрим фермерлар¸ ҳақорат ва зулмдан тўйиб кетганлари ва ўзларини ўлдириш ҳақида тез-тез ўйлаëтганлари ҳақида сўзладилар.\nЎзбекистонда йилдан-йилга кучайиб бораëтган бундай зўравонлик¸ хусусан “пахта зўравонлиги”га шахсан гувоҳ бўлганмисиз?\nБундай зўравонликка қарши билдирилган норозилик ва эътирозгачи?\nБундай норозилик, инсоний қадр-қимматни ҳимоя қилиш Ўзбекистонда қай шакл ва кўринишда акс этмоқда?\nИнсон қадри ва номусини ҳимоя қилишнинг қонуний йўлларидан хабардормисиз?\nСизнингча бундай зўравонлик ва ҳақорат "анъанаси"га қандай барҳам бериш мумкин?\nБу зўравонликни тўхтатиш учун шахсан Сиз нима қилдингиз ва қилмоқчисиз?\n14 октябрь¸ душанба куни Тошкент вақти билан 21:05 да бошланадиган жонли мулоқотимизда ана шу каби саволларга жавоб излаймиз.\nOzodSkype ва OzodlikOnline Skype манзиллари орқали Сиз ҳам жонли суҳбат иштирокчисига айланинг.


Россия минтақаларида Қирғизистон қочқинларига ёрдам тўпланмоқда\n29 май 2022, Тошкент вақти: 07:29\n11 июндан бери Россиянинг турли шаҳарларида ўзбек ва қирғиз жамоаларининг намойишлари бўлиб ўтмоқда.\nБугунги кунда Россиянинг турли ўлкаларида Қирғизистон воқеалари билан боғлиқ ўзбек ва қирғиз жамоаларининг ҳамкорликдаги тадбирлари бўлиб ўтмоқда. Икки халқни сабр ва тотувликка чақириш баробарида бу йиғинларда жабрланганларга моддий ëрдам ҳам йиғилмоқда.\nҚирғизистондаги миллий асосдаги низодан жабр кўрганларга ёрдам қўлини чўзишга Россиядаги маҳаллий ҳукумат идоралари ва оддий россияликлар қўшилмоқда.\nХусусан¸ Томск вилояти губернатори ҳузурида бўлиб ўтган ўзбек ва қирғиз жамоалари йиғилишида федерал хизмат ва маҳаллий бошқарув маъмурияти томонидан ёрдам кўрсатилиши масаласи муҳокама этилди¸ дейди вилоят Ахборот департаменти котиби Татьяна Валевич.\n- Йиғилишда бизда яшаётган ўзбек ва қирғиз диаспораси вакилларининг Қирғизистонда оғир аҳволда қолган қариндошлари Томск вилоятига келадиган бўлса, раҳбариятимиз уларни жойлаштириш ва қўлимиздан келган кўмак беришга тайёр эканлигимизни билдирди. Яна шуни таъкидламоқчиманки, гап қочоқларни оммавий равишда қабул қилиш тўғрисида кетмаяпти. Бу ерда ҳужжатларни расмийлаштириш, керак бўлса фуқаролик бериш масалаларида ёрдамлашиш... Лекин ҳозирча бирор бир диаспора вакили бизга ёрдам сўраб мурожаат қилгани йўқ, деди Томск вилояти Ахборот департаменти котиби Татьяна Валевич.\n- Жабр кўрганлар келадиган бўлса Томск вилояти Федерал миграция хизмати ҳужжатларни тайёрлаш, расмийлаштиришда ёрдам беришга тайёр, деди Томск вилояти Миграция бошқармаси бошлиғи Сергей Ирисбаев ҳам Озодлик билан суҳбатда..\nЯна бир йирик тадбирлардан бири Челябинск вилояти Миллий-маданий маркази ва маҳаллий мусулмонлар бошқармаси томонидан уюштирилди. Челябинск мусулмонлар уюшмаси маъмурияти раҳбари Марат Сабиров ҳозирги асосий масала қирғиз ва ўзбек ёшлар ўртасида низони Россия ва бошқа ҳудудларга кўчмаслигини таъминлаш экани ва Челябинскдаги Оқ Масжидда қочоқларга моддий ёрдам кўрсатиш маркази тузилганлигини билдирди.\nБу марказ раҳбарларидан бири “Бобур” ўзбек миллий-маданий маркази раҳбари Маъмуржон Қодиров Челябинскда ёрдам кўрсатиш қай тарзда амалга оширилаётгани тўғрисида сўзлади:\nМаъмуржон Қодиров: Аъзоларимиз 15-16 мингдан ортади. Эртага биз¸¸Худо хоҳласа¸ 18 июн куни Челябинск шаҳрининг администрацияси рухсати билан митинг ўтказмоқчимиз. Қирғизистон территориясида бўлаëтган нотинчликларда ва гуманитар ëрдам қилиш мақсадида¸ моддий ва маънавий томондан ўзимизнинг ўзбек халқини қўллаб-қувватлаб¸ қўлимиздан келганча ëрдам беришга ҳаммани тўплаб мурожаат қилмоқчимиз.\nОзодлик: Йиғилган моддий маблағ¸ асосан пул бўлса керак. Уни қандай қилиб бериб юбормоқчисизлар?\n- Иложи борича ëки Ўзбекистон территориясидаги озиқ-овқатлар олиб туриб қочоқлар лагерига ëки Қирғизистон ҳудудига ўтказиб туриб гуманитар ëрдамни ўша ерга олиб бориб тарқатишни ният қилаяпмиз. Биз қирғизлар билан шу ерда бир йил эмас¸ икки йил эмас 1000 йиллардан бери яшаб келаëтган халқмиз. Ўзбек халқига ҳам керак эмас бу тўполон¸ жанжал¸ қирғизларга ҳам керак эмас. Шу ниятда тўпландик. Янги тайëрланган губернатор Михаил Юревичга хат тайëрладик. Губернаторимиз томонидан қандайдир ëрдам бўлсин¸ деб илтимоснома билан мурожаат қилдик. Мана бугун Астра деган фирмадан телефон қилиб “Биздан қандай ëрдам керак бўлади?” деб мурожаат қилишди. Биз буни эшитиб хурсанд бўлдик. Сизлар бизга эътибор бериб бизларга чиққанинглардан жуда ҳам хурсандмиз. Худойим сизларнинг ишингларни яна ҳам ўнгласин. Россиянинг ҳар бир кўчасида яшаëтган ўзбек бўлсаки¸ бошини кўтариб юрган эркагими аëл кишисими миннатдорчилигимизни ҳам билдириб қўясиз¸ деди “Бобур” ўзбек миллий-маданий маркази раҳбари Маъмуржон Қодиров.\nМаъмуржон ака миллатидан қатъий назар¸ барчани бир миллат фожиасига бефарқ бўлмаслик ва қўлидан келганича ёрдам беришга даъват этди.\nЧелябинскдаги “Ата-Мекен” хайрия жамғармаси раиси Қамбар Пусуров Қирғизистонда бўлаётган хунрезликлардан қирғиз жамоаси ҳам қаттиқ изтироб чекаётганини айтади:\n- Ўз йиғилишларимизда биз Қирғизистон ҳукуматининг ҳаракатларини, аниқроғи ҳаракатсизлигини қораладик. Шунингдек ёшларимиз ўртасида тушунтириш ишлари олиб борилаяпти. Бизларни уруштирмоқчи булганларга мен шуни билдириб қўймоқчиманки, ўзбек ва қирғиз ҳамма вақт бирга яшаган ва яшайди, ҳеч ким Қирғизистондан ҳеч қаерга кетмайди, деди Челябинскдаги “Ата-Мекен” хайрия жамғармаси раиси Қамбар Пусуров.\nОммавий ахборот воситаларидан келаётган хабарларга кўра, бугунги кунда Томск ва Челябинскдан ташқари Курган, Южно-Сахалинск, Новосибирск, Нижний тагил, Владивосток, Комсомольск-на-Амуре, Санкт-Петербург ва Россиянинг яна олтита минтақасида Қирғизистондаги миллий низо оқибатида жабр кўрганларга моддий ёрдам тўплаш акциялари уюштирилмоқда.


Вашингтон штатидан ўзини “мустақил олим” деб атаган шахс сургундаги ўзбек айирмачиларининг етакчиси учун АҚШдаги агент сифатида рўйхатдан ўтган.\nАсли Украинадан бўлган микробиолог Андрей Хомутов чет эл агентларини рўйхатдан ўтказиш тўғрисидаги қонунга (FARA) мувофиқ, Аманбай Базарбаевич Сагидуллаевга Америка ва халқаро етакчилар билан ёзишмаларида ёрдам бермоқда. Ҳозир Норвегияда яшаётган Сагидуллаев Ўзбекистоннинг шимоли-ғарбий қисмида жойлашган, мазкур мамлакат таркибига кирувчи республика учун мустақилликка интилаётган “Alga Karakalpakstan” партиясининг раҳбаридир.\nУзоқ вақтдан бери партия халқаро ҳамжамиятни янги давлат барпо этишда ёрдам беришга чақирган бўлса, Хомутов Foreign Lobby Report га берган интервюсида унинг фаолияти, асосан, атроф-муҳит билан боғлиқлигини айтди. У Қорақалпоғистон аҳолиси учун ҳалокатли бўлган Орол денгизининг қуриб бораётганига эътибор қаратмоқчи:\n“Мен унинг маслаҳатчиси сифатида, асосан, атроф-муҳит муаммолари билан шуғулланаман, – деди Хомутов. – Мен 59 ёшда бўлсам-да, лекин ҳаётлик давримда Орол денгизининг нормал ҳолатга қайтганини кўришни истардим”.\nУнинг айтишича, ушбу муаммони ҳал қилиш мақсадида Исроил сингари муваффақиятли “қуруқ” мамлакатларнинг баъзи ноу-хауларини қўллаб, бутун дунё бўйлаб алоқаларини ишга солмоқчи.\nХомутовни рўйхатдан ўтказиш ва Оролга эътиборни кучайтириш Ўзбекистон учун қийин даврга тўғри келди. Чунки мамлакат мажбурий меҳнат айбловлари туфайли пахта экспортининг хусусий секторини бойкот қилишни тўхтатиш учун жамоатчилик билан алоқалар кампаниясини бошлаган.\nДональд Трамп маъмуриятининг Хитойнинг Шинжон минтақасидан пахта импортини тақиқлаш тўғрисидаги бугунги қарори, агар унинг экспортига қарши пахта бойкоти олиб ташланса, Ўзбекистонга фойда келтириши мумкин.\nЎзбекистоннинг сув талаб қиладиган пахтачилик саноатининг атроф-муҳитга таъсирига қайта эътибор қаратилиши масалани янада мураккаблаштириши мумкин.\n“Пахтачилик сиёсати кўп йиллар давомида Ўзбекистон халқи учун зарарли бўлиб, Қорақалпоғистон Республикасида атроф-муҳитнинг кескин таназзулга учрашига олиб келди, – дейди собиқ сиёсий маҳбус ва ўзбек пахтаси бойкотида етакчи роль ўйнаётган Германиядаги Ўзбекистон инсон ҳуқуқлари форуми нодавлат ташкилоти ижрочи директори Умида Ниёзова. – Қорақалпоғистонга етказилган зарар минтақадаги кескин сув танқислигига қарамай, ҳанузгача Қорақалпоғистонни пахтачиликдан озод қилмаган Тошкентдаги марказий ҳукумат томонидан содир этилаётган жиноятдир”.\nБироқ у атроф-муҳитни муҳофаза қилишни мустақиллик чақириқлари билан чалкаштирмаслик ҳақида огоҳлантиради.\n-Айни пайтда айирмачилик масаласини кўтариш менга жуда хатарли ҳодиса бўлиб туюлмоқда,- деди у. – Ҳеч қандай демократик институтлар ва эркин матбуот бўлмаган бир пайтда Қорақалпоғистон халқининг Ўзбекистондан ажралиб чиқишга қандай муносабатда бўлишини айтиш қийин”.\nУнинг фикрича, кенг миқёсда пахта етиштириш натижасида келиб чиқадиган атроф-муҳитнинг бузилиши, ҳатто энг оғир қурбонлари бўлса ҳам, “Қорақалпоғистон аҳолисига қарши мақсадли ёки қасддан камситишни” англатмайди.\n“Мажбурий меҳнат, ерларни мусодара қилиш, қонунбузарлик, коррупция, пахта экиш ва топшириш бўйича буйруқлар бутун Ўзбекистонда мавжуд, – дейди Ниёзова. – Умуман, инсон ҳуқуқлари муаммолари, хусусан, пахтачилик соҳасидаги меҳнат ҳуқуқлари бутун Ўзбекистон бўйлаб долзарбдир”.\ndata-title="Ўзбек айирмачилар партияси атроф-муҳитни муҳофаза қилиш учун АҚШда ўз агентига эга" data-description="<!-- wp:paragraph --> <p>Вашингтон штатидан ўзини "мустақил олим" деб атаган шахс сургундаги ўзбек айирмачиларининг етакчиси учун АҚШдаги агент сифатида рўйхатдан ..." data-image="https://eltuz.com/wp-content/uploads/2020/09/rasm4297760.jpg" data-url="https://eltuz.com/asosiy-mavzular/215089/" data-services="facebook,odnoklassniki,twitter,telegram" data-counter="ig">\n“Оила ва жамият” газетасида (05.04) “Нега топганимизда барака йўқ?” мақолани ўқиркан, журналист иддаосидаги турли парадоксларга дуч келдик. Мақола Ўзбекистондаги ...\n«Қўрқувнинг нариёғида» 9-қисм. Тошкентлик меҳмон\n“Ҳозироқ берган саволимга жавоб беринг, бўлмаса бошингиз изолятордан чиқмай қолади. Тушунтиролдимми, окам? – Қайси саволингизга жавоб берай, ўртоқ бошлиқ? – Муҳаммад ...\nСамарқанд руҳий касалликлар шифохонаси раҳбарияти устидан ёзилган ариза бўйича 22 сентябр куни Кун.уз нашри икки қисмдан иборат ўз суриштирувини ...


Россия саҳнасида ўзбекистонлик меҳнат муҳожирлари - BBC O'zbek\nImage caption Ҳар бир меҳнат муҳожирининг турфа тақдири, машаққатли ҳаёти ва аччиқ сабоқлари бор.\nКеча Москва театрларининг бирида янги спектакл премьераси бўлиб ўтди. Ўзбек муҳожирлари бош ролларда Москва театри саҳнасига чиқишди.\n“Оқин опера-2” деб номланган мазкур хужжатли спектаклнинг муқобил номи “Муҳожирлар ҳақида баллада” дейилди. Унда Россия пойтахтидаги меҳнат муҳожирларининг турфа тақдирлари, муҳожирликнинг машаққатли ҳаёти ва аччиқ сабоқлари воқеа қаҳрамонларнинг ўз тилидан баён этилди.\n“Меҳнат муҳожирлари мавзуси билан бир ярим йилдан бери қизиқиб қолдим. Бу мавзуга иккинчи бор мурожаат қилаяпмиз, - дейди лойиҳа раҳбари Всеволод Лисовский. Ўтган йилнинг сентябр ойида тожикистонлик санъаткорларнинг муҳожиротдаги қисматларини ёритган эдик. Бу галги бош қаҳрамонларимиз ўзбекистонлик меҳнат муҳожирларидир” .\nУнинг айтишича, ўзбек актёрларини топиш ижодий жамоага осон бўлмаган. Улар таниш меҳнат муҳожирлари орқали Марказий осиёлик муҳожирлар ишлаётган кўпгина жойларда бўлишга тўғри келган. Ниҳоят, асл касби санъаткор бўлган меҳнат муҳожирлари улар қурилишлардан топилди.\nХужжатли спектаклнинг бош қаҳрамонларидан бири нукуслик Омон Кароматдиновнинг асли касби хореограф.\n- Мен омадсиз ва бахтсиз инсонман, дея ҳикоясини бошлади қурувчилик қилаётган санъаткор. – Ўз юртига керак бўлмаган мутахассисни бошқача қандай аташ мумкин?!...\nНукуслик Омон Кароматдинов муҳожирликдаги аччиқ қисмати ҳақида ҳикоя қиларкан, томошабинларнинг кўзига ёш қалқди. Ҳамма бирдек ачинди, дардини тушунди. Шунча қийинчиликларга қарамай, асл касбидан узоқлашмасликка интилаётган Омон ака:\n- Бу йил “Лужники”даги Наврўз байрами тантанасида катта саҳнага чиқдим. Ўзбек рақси билан минглаб томошабинлар олқишига сазовор бўлдим. Демак, мен омадсиз, бахтсиз эмасман, дея яна ўзини овутди.\nВоқеалар орасида Омон Кароматдинов ижро этган “Андижон полкаси” рақси томошабинларни тўлқинлантириб юборди.\nАнвар Юсупов эса фарғоналик, у айнан муҳожирлик сабаб шахсий ҳаётида содир бўлган барча мураккабликларни очиб беришга ҳаракат қилди.\n- Муҳожирлик сабаб шахсий ҳаётим издан чиқиб кетди. Айни пайтда Қўқонда иккита хотиним бўлиш билан бирга бу ерда учинчи хотиним билан яшаяпман, - дея ҳикоясини тугатди Анвар.\nШунингдек, спектаклда қримлик меҳнат муҳожирининг бошидан кечирган воқеалари, Россияда меҳнат муҳожирлари учун ташкил этилган касаба уюшмаси раҳбарининг ўю кечинмалари саҳнага олиб чиқилди.\nСпектакл давомида саҳнага ўрнатилган мониторда ўзбекистонлик меҳнат муҳожирлари ҳаётидан олинган лавҳалар узлуксиз намойиш этиб турилди. Шунингдек, воқеалар баёни пайтларида Артём исмли йигит ижросидаги танбур наволари саҳна кўринишларига шарқона руҳ бағишлади.\nБизнинг миллий чолғу асбобимизни чалишни кимдан ўрганганлиги ҳақидаги саволимизга “Ҳеч кимдан, ўзимча ўрганганман” , дея жавоб берди кулиб Артём. Танбурнинг оҳанги жуда сеҳрли, дейди у.\nРежиссёр В. Лисовский ҳам ўз ижодий гуруҳи билан бирга бу мавзуни давом эттиришини билдирди.\n- Муҳожирларни ўз истеъдодларини намойиш этишга имкон бермоқчимиз, - дея келгуси режалари билан ўртоқлашди лойиҳа раҳбари. – Лойиҳамиз шуниси билан эътиборлики, ҳар гал қаҳрамонларимиз ўзгараверади, улар ўз тарихларини ҳикоя қилишади. Ҳар гал янги қаҳрамон, янги воқеалар... Кейинги қаҳрамонларимиз қирғизистонлик меҳнат муҳожирлари бўлади. Ҳаттоки, камерунликлар ҳам саҳнамизга чиқади”.\nСпектакл сўнггида томошабинлар фикри билан қизиқдим.\n- Оддий гастарбайтерни ичида шунча дард, шунчалик истеъдоди бўлиши мумкинлиги ҳаёлимга ҳам келмаган экан! – деди ўзини Женя деб таништирган томошабин.\nХужжатли спектакл ва ўзбекистонлик меҳнат муҳожирлари ижроси йиғилганларга маъқул бўлди, бу давомли олқишларда яққол кўринди.\nМенимча, В. Лисовский бошлаган иш кенг тарғиб қилинса, нафақат меҳнат муҳожирлари учун ўзини намоён этиш минбари, балки Россиядаги мавжуд миллатлараро келишмовчиликларнинг анча барҳам берилишига сабаб бўлар эди...\nРоссиядан ўлиб келаётган хоразмликларнинг сони ортмоқда\nРоссияда икки ярим миллиондан ортиқ ўзбек муҳожири бор


Россия прокуратураси мухожиратда яшаётган молиявий магнат Борис Березовскийни Россиянинг энг йирик автозаводи – АвтоВАЗда ишлаб чиқарилган автомашиналарнинг ноқонуний савдоси билан шуғулланганликда айблади.\nБош прокурор ўринбосари Владимир Колесниковнинг маълум қилишича, Березовский муовинлари, АвтоВАЗ ходимлари Бадри Патаркатсишвили ва Юрий Дубовларга ҳам айни айбловлар қўйилган.\nҲар уччала киши 1994-95 йилларда АвтоВАЗдан 2 минг автомашина ўғирлаб, уларни Россиядаги автодилерларга сотганликда айбланмоқда.\nКолесников ҳар уччала кишининг ҳибсга олиниши суд томонидан тезда кўриб чиқилишини билдирар экан, Буюк Британия раҳбарияти Березовскийни Россияга экстрадиция қилишга рози бўлишига шубҳа йўқ, деб айтди.\nБерезовский ҳозирги вақтда Лондонда яшамоқда. Барча айбловларни у сиёсий сабабларга кўра қўйилган, деб инкор этиб келган.


Нилуфар Усмонова 1 апрель куни қандай алданганини сўзлаб берди\nЖамият Дунё Футбол Мутолаа Жиноят Савол-жавоб Шоу-бизнес Hi-tech Lady Саломатлик Мозийдан садо Ҳидоят сари Нилуфар Усмонова 1 апрель куни қандай алданганини сўзлаб берди\t09:59, 01 апрель 2016\tХонанда Нилуфар Усмонова 1 апрель куни қандай қалтис ҳазил қилишганини сўзлаб берди.\n“Икки-уч йил аввал турмуш ўртоғимнинг қўл телефони ўчиқ бўлгани учун офисига қўнғироқ қилдим. Котиба гўшакни кўтариб: ‘Хўжайин ишда эмас, хорижга сафарга кетди, айтмаганмиди?’, деди. Аввалига ҳайрон бўлдим, кейин жаҳлим чиқди. ‘Нега огоҳлантирмади?’, деб аразладим. Кейин билсам бу котибанинг 1 апрель ҳазили экан", деб ёзади 7х7 нашри. "Турмуш ўртоғим бир соатлардан кейин ‘Мажлисда эдим, тинчликми?’, деб қўнғироқ қилиб қолса денг...”


Это'О янги лойиҳага старт берди\n21 май 2022, Тошкент вақти: 10:36\nИталиянинг “Интер” клуби¸ айни пайтда Камерун терма жамоасининг етакчи футболчиси Самуэл Это'О Ўзбекистонда болалар футболини ривожлантиришни назарда тутган лойиҳани бошлаб берди.\nКамерунлик футбол юлдузи 17 ноябр куни “Ўзбекистон маданияти ва санъати форуми” жамғармаси ҳамда “Камолот” ёшлар ижтимоий ҳаракати ҳамкорлигида ташкил этилган “Янги авлод – 2009” болалар ижодиёти фестивалининг Тошкентда бўлиб ўтган гала концертида иштирок этди.\nКонцерт давомида Самуэл Это’О Тошкентдаги “Пахтакор” ва “Бунёдкор” клублари қошидаги болалар академияси тарбияланувчиларига спорт соҳасида эришган ютуқлари учун фахрий ёрлиқлар топширди. Шу билан Ўзбекистонда болалар футболини ривожлантиришга қаратилган янги лойиҳага старт берилди. Лойиҳа доирасида республика ҳудудидаги болалар футбол жамоаларига молиявий ёрдам кўрсатилиб, жаҳон футбол юлдузлари иштирокида мастер-класс машғулотлари ўтказилади.\nСамуэл Это’О 2008 йилнинг июл ойида ҳам “Бунёдкор” жамоаси таклифига биноан Тошкентда бўлиб, ўзбекистонлик ёш футболчилар учун мастер-класс машғулотлари ўтказган эди.


«Энди телефон нархи ошадими?»: Мобил қурилмалар рўйхатга олиниши билан боғлиқ саволларга жавоблар » Ўзбекистон янгиликлари – Zamin.uz\n, 12 2020, 14:52\n31 окт, 19:03 3 959 Технология\nСўнгги пайтларда мазкур тартиб ижтимоий тармоқ фойдаланувчилари орасида қизғин муҳокама қилинмоқда. Kun.uz мухбири мобил қурилма фойдаланувчиларида туғилаётган турли саволларга жавоб олиш мақсадида Ўзбекистон Телекоммуникация тармоқларини бошқариш республика маркази матбуот котиби Зилолахон Иноятова билан суҳбатлашди. Қуйида ушбу суҳбат баёнини тўлиқ ҳолда Сизга ҳавола қиламиз.\n— Ушбу тизимни йўлга қўйишдан мақсад нима?\n— Аввало, республикамиз ҳудудига ноқонуний йўл орқали мобиль қурилмалар олиб кирилишига чек қўйиш ҳамда сифатли мобил қурилмалар сотилишига имконият яратиш. Шунингдек, ички бозорда соғлом рақобатни ривожлантириш.\n— Рўйхатдан ўтказиш жараёни неча босқичда амалга оширилади?\n— Вазирлар Маҳкамасининг 778-сонли қарорига асосан, UZIMEI тизимининг жорий қилиниш босқичлари тасдиқланган. Биринчи босқич шу йилнинг 1 апрелидан 1 ноябрга қадар давом этади. Бунда биз IMEI кодларини автоматик тарзда бепул, фойдаланувчиларнинг иштирокисиз, фақатгина алоқа операторлари томонидан рўйхатдан ўтказяпмиз.\n1 ноябрдан эса мурожаатлар орқали IMEI кодларни рўйхатдан ўтказишни бошлаймиз. Бу жараёнда фуқаролар, импорт қилувчилар ва маҳаллий ишлаб чиқарувчилар янги қурилмаларни мурожаат йўли билан рўйхатдан ўтказишлари лозим бўлади. Улар SMS, USSD сўровлари, UZIMEI тизими оператори ҳамда ягона интерактив давлат хизматлари портали (www.my.gov.uz) ва ҳудудий почта алоқа бўлимлари орқали рўйхатдан ўтказишади.\nЯна бир нарсани айтиб ўтиш керакки, 1 ноябрдан IMEI коди аниқланмаган ёки Ўзбекистон ҳудудига ноқонуний йўл билан олиб кирилган мобиль қурилмаларнинг IMEI коди UZIMEI тизимидан рўйхатдан ўтказилмайди.\nБарча фуқароларга маслаҳатимиз - мобиль қурилмаларни 1 ноябрдан кейин харид қилишса, ўша пайтнинг ўзидаёқ қурилманинг IMEI коди ҳолатини текшириб кўришсин. Буни SMS ва USSD сўровлари ёки бизниг uzimei.uz сайтимиз орқали билиб олишлари мумкин.\n— IMEI кодини рўйхатдан ўтказиш учун қанча миқдорда ҳақ тўланади?\n— 1 декабрдан бошлаб учинчи босқичга старт берилади ва бу пулли асосда амалга оширилади. Бу импортёрлар (импорт қилувчилар) учун базавий ҳисоблаш миқдорининг 20 фоизини, маҳаллий ишлаб чиқарувчиларга эса 10 фоизини ташкил этади. Жисмоний шахслар ва туристлар учун ҳам 20 фоиздир.\nШу ўринда таъкидлаш жоизки, биринчи тармоқ ҳодисасини содир этган мобиль қурилмалар 30 кун давомида IMEI кодини рўйхатдан ўтказишлари керак бўлади. Агар 1 декабрдан сўнг пулли асосда рўйхатдан ўтказилаётган пайтда 30 кун муддатдан ўтиб кетса, жисмоний шахслардан базавий ҳисоблаш миқдорининг 25 фоизи миқдорида тўлов талаб этилади. Сайёҳлар эса 30 кундан кейин IMEI кодини рўйхатдан ўтказмаса, уларга маҳаллий мобиль алоқа операторлари томонидан хизмат кўрсатилмайди.\n— Шу кунгача қанча қурилмаларнинг IMEI кодлари рўйхатга олинди?\n— 1 апрелдан шу пайта қадар 30 миллионга яқин IMEI кодлар UZIMEI тизимидан рўйхатдан ўтказилди.\n— Ўғирланган ёки йўқотилган, «қора рўйхат»га тушган телефонни харид қилса, ишлатса нима бўлади?\n— Мобил қурилма ўғирланса ёки йўқотилса, жабрланувчи дарҳол ички ишлар органларига мурожаат қилиши зарур. Шундан сўнг ички ишлар бўлимлари ходимлари бизга мурожаат билан чиқишади. Кейин биз IMEI кодни «қора рўйхат»га қўшиб қўямиз, яъни 4та мобил алоқа оператори рўйхатида улар алоҳида ҳисобга олинади. Ўғри ёки топиб олган шахс қурилманинг сим картаси ўрнига бошқа сим карта қўйиб, алмаштирса, 4та мобил алоқа операторларига шу IMEI кодли қурилманинг ёқилгани ҳақида сигнал етиб келади. Шу тариқа мобил қурилма жойи аниқланади ва уни топилди деса ҳам бўлади.\nЯна бир бор таъкидламоқчиман, 1 ноябрдан бошлаб аниқланмаган IMEI кодлар UZIMEI тизимидан рўйхатдан ўтказилмайди.\n— Ўзбекистонда «қора рўйхат»га киритилган телефонни бошқа давлатларда ишлатса бўладими?\n— UZIMEI тизими GSMA халқаро ассосацияси билан ҳамкорликда иш юритади. Бу ташкилотга 40дан зиёд давлат аъзо бўлган. Ўзбекистонда «қора рўйхат»га киритилган қурилмалардан GSMA’га аъзо давлатларда фойдаланиб бўлмайди. Бошқа аъзо мамлакатларда «қора рўйхат»га тушган қурилмалар ҳам Ўзбекистонда ишламайди.\n— Йўқ, бу бепул. Юқорида айтганимдек, IMEI рақами рўйхатга олинганини uzimei.uz сайти ёки мобил операторига SMS/USSD сўрови юбориш орқали билиб олиш мумкин. Аввал рўйхатга олинган мобил қурилмалар қайта рўйхатга олинмаслигини унутмаслик лозим.\n— Компьютер, ноутбук ва шунга ўхшаш қурилмалар ҳам пулли равишда рўйхатдан ўтказиладими?\n— Йўқ. 1 декабрдан UZIMEI тизимидан смартфонлар, тугмачали телефонлар ва планшетлар пулли асосда рўйхатдан ўтказилади, холос. Компьютер ва шу каби бошқа қурилмаларнинг IMEI кодлари рўйхатдан ўтказилмайди.\n— Фойдаланувчилар ишлатилмаган мобил қурилмаларни ҳам рўйхатдан ўтказиб қўйиши керакми?\n— Агар фуқароларда вақтинча фойдаланилмаётган қурилмалар бўлса, унда уларни 1 ноябргача активлаштириш зарур. Бу дегани, қурилмага сим карта қўйиб, антенна кўриниши билан кимгадир қўнғироқ ёки СМС хабар юборишни амалга оширса, IMEI коди автоматик равишда UZIMEI базасига киритилади. Кейин келгусида бу мобил қурилмадан бемалол фойдаланиш мумкин.\n— Телефонда икки ва ундан ортиқ симкарта слоти мавжуд бўлса, ҳар бири алоҳида регистрация қилинадими?\n— Мобил қурилмада икки, уч ёки ундан кўпроқ симсилот (симкарта столи) бўлса, бу қурилмада ҳудди шунча IMEI код бор дегани. Ҳар бир IMEI код UZIMEI тизимидан рўйхатдан ўтказилиши керак. Телефонингизда битта симкарта бўлиб, иккинчиси бўш турган бўлса, 1 ноябргача симкарта қўйиб, қурилмани ёқсангиз, иккинчи слот ҳам автоматик тарзда рўйхатдан ўтади. Бу жараён бажарилмаса, 1 декабрдан сўнг иккинчи слотдан фойдаланиш учун пул тўлашга тўғри келади.\n— Қурилма IMEI рақамининг рўйхатга олиниши билан фойдаланувчиларнинг шахсий маълумотлари йиғилиб, телефонлар кузатилиши мумкинми?\n— UZIMEI тизимида мобил қурилмаларнинг фақат IMEI кодлари сақланади, холос. Абонентларнинг шахсий маълумотларига тизимнинг алоқаси йўқ. Шу боис, фуқаролардан турли шубҳаларга бормасликни сўраб қолардик.\n— Телефон IMEI рақамини қандай билса бўлади?\n— IMEI рақамини билиш учун телефон орқали *#06# буйруғини териш керак.\n— Ушбу тизим тўлиқ амалга оширилса, Ўзбекистонда телефон қурилмалари нархига қанчалик таъсир кўрсатади?\n— Мазкур янги тартиб тўлиқ жорий қилингач, ички бозорда соғлом рақобат йўлга қўйилади. Дунё миқёсидаги телефон ишлаб чиқарувчи компаниялар Ўзбекистон ички бозорига кириб кела бошлайди ва қурилмалар улар томонидан қўйилган нарх-навода сотувга чиқади. Бу эса нархлар тушишидан далолат беради.\nЎзбекистонда 29 миллионга яқин мобиль қурилма рўйхатга олинди. Энди улар кузатиладими? 05 ноя, 07:43\nЎзбекистонда мобил қурилмалар идентификация кодлари асосида рўйхатга олинади 24 окт, 20:15\nGoogle мобил қурилмалар учун янгиликлар қидируви тизимини янгилади 20 фев, 23:22


Kun.uz сайти ва «Янги китоб» нашриёти учун махсус интервью.\nТ.М. – Усмонжоннинг спортга, хусусан, футболга қизиқишини 70-йиллардан бери биламан. У Германиядаги ҳарбий хизматдан қайтгач, Республика радиосининг адабий эшиттиришлар таҳририятига ишга келган эди. Бу пайтда унинг қадрдони Эркин Аъзам ҳам мазкур жойда эди. Эркин билан адабиётга доир масалаларда суҳбатлашиш мароқли эди. Усмон билан эса кўпроқ спорт ҳақида суҳбатлашардик. У хизматга келиши билан кутубхонага кирарди, биринчи галда “Советский спорт”ни ўқирди. Энг муҳими, Усмонжон фақат “фанат” эмас, яхшигина футболчи ҳам эди. У билан бирга Телерадио жамоасида бирга “тўп сурганмиз”. Ёзувчилар орасида “фанат”лар кўп эди. Масалан, менинг тоғам – Мирзакалон Исмоилий, биронта футбол томошасини қолдирмасдилар. Тоғам футболни “спорт” эмас, “санъат” деб баҳолардилар. “Пахтакор” “Қайрат” билан ўйнаган куни Олмаотага ҳам борардилар. “Пахтакор” ютқизиб қўйса, Олмаотадан Тошкентга қайтиб келгунча тўхтовсиз сўксалар-да, хумордан чиқмасдилар. “Пахтакор” ютқизган куни ёки эртасига тоғамга учрамасликка уринардим. Мени кўришлари билан “Сенлар қанақасанлар, ўзи!” деб танқид ўқларини ёғдира бошлардилар. Гўёки мен “Пахтакор”нинг асосий ўйинчисиман-у, команда менинг ялқовлигим учун ютқизгандай.\nБу танқидлар бежиз эмасди. “Пахтакор”нинг айрим ўйинчилари билан яқинлигим, ҳатто қариндошлигим бор эди. Бўш пайтимда уйимизга яқин бўлган “Чиғатой” машқ майдонига бориб турардим. Машқ пайтида бегоналарни яқинлаштиришмасди. Лекин газетанинг спорт бўлимида ишлаганим, Тўлаган Исоқовнинг қариндошим экани, бу жойдаги ошхонада дўстим Султоннинг ишлаши туфайли каминага тўсиқ йўқ эди. Ижодкорлардан профессор Лазиз Қаюмовнинг ҳам “фанат” бўлганларини эшитганман. Агар “Пахтакор”нинг ўйини дарс пайтига тўғри келиб қолса, талабаларни ўша ёққа бошлаб қолар эканлар. Шоир Хайриддин Салоҳ ҳам футболга қизиқар эдилар. Менинг болалар командаси тузганимни эшитиб, “биз ҳам бориб турайлик, югуриб оёқларни чигилини ёзайлик”, дегандилар. Бир кунни тайин ҳам қилгандилар. Аммо ўша куни шоирнинг фожиали ўлим топганини эшитдик...\nУсмон Азимнинг футбол ўйнаганини айтдим. Эркин Аъзам, Тоғай Мурод ҳам яхши ўйнашарди, лекин астойдил қизиқишмасди. Саксонинчи йилларда ёзувчиларнинг футбол командасини тузган бўлдим. Эскижўвадаги “Спартак” стадионида (ҳозир бузиб юборилган), баъзан “Пахтакор” стадионининг машқ майдонида шуғулланардик. Шукур Қурбон, Тоҳир Қаҳҳор, Хуршид Дўстмуҳаммад, Нурали Қобул, Ҳамза Имонбердиев, Олим Отахон, Тойир Юнус, Муҳаммад Юсуф, Сирожиддин Саййид, Алишер Мақсумов, Баҳодир Мурод Алилар келиб туришарди. Барчаларида футболга доир қобилият бор эди. Агар болаликларида футбол мактабида шуғулланганларида уларнинг номини буюк футболчилар қаторида ўқишимиз мумкин бўларди. Мен бу гапни осмондан олаётганим йўқ, болалар футболи билан шуғулланганим учун футболчининг қобилияти борми, йўқми, ажрата оламан.Каминага келсак, тўп тепишим ўртадан пастроқ даражада эди. Ижодкор дўстларим машқ ўйинларида ҳам асабийлашардилар, мен эсам ўйин пайтида ҳам ҳазил-ҳузул қилишни ёқтирардим. Чунки биз бу ерга кун бўйи хизматда орттирган асабий ҳолатимиздан чиқиш учун келардик.\nРасмий ёки ўртоқлик учрашувлар ҳам бўлиб турарди. Ёдимда қолгани: журналистлар командасига ютқизиб қўйгандик. Чунки улар биздан ёш ва чаққонроқ эдилар. Жамоаларида қадамидан ўт чақнаб турган ўттиздан зиёд йигит бор эди. Ёзувчилар эса жамоани аранг 11 кишига етказгандик. Шунга қарамай, “Пахтакор”нинг ветеранлари билан ҳам учрашганмиз. Ҳозирги “Бунёдкор” стадиони ўрнида “Меҳнат резервлари” стадиони бўларди. Туппа-тузук стадион эди. Негадир бузиб ташлашди, афсус. Хуллас, ўша стадионда ветеранлар билан ёзувчилар “куч синашганлар”. Камина хасталигим туфайли боролмагандим. Шубҳасиз, ёзувчилар ютқизишган. Ўшанда “Мен ўйнамаганим учун ютқиздинглар”, деб ҳазиллашганимда “Тоҳир ака, роса мақтанчоқсиз-да”, дейишди. Шунда дедимки: “Мен зўр ўйнаб, “Пахтакор” дарвозасига бешта тўп ураман, деб мақтанмаяпман. Пачоқ ўйинчи эканимни ўзим ҳам биламан. Энди айтинглар: учта тўпни Тўлаган Исоқов урдими? Ҳа, баракалла! Тўлаган менинг яқин қариндошим. Мен ҳам ўйинга тушганимда ё уни чалғитиб турардим, ё “тўп урмай қўя қол”, деб илтимос қилардим...”\nМашқлардан бирида тобим қочди. Бир амаллаб уйга етиб келдим. “Тез ёрдам” чақиришди. Юрагимга қулоқ солиб, шошиб қолишди. Билак томиримга эм игнаси санчишганини биламан, қолгани ёдимда йўқ. Эртасига ўзимга келдим. “Югурмайсиз, эгилмайсиз, уч килодан оғирроқ юк кўтармайсиз”, деган ҳукмни билдиришди. Ўшандан бери шу ҳукм остида яшаб келяпман.\n– Мен тўп тепмасам ҳам футболдан узоқлашганим йўқ, таъбир жоиз бўлса, юрагимнинг бир чеккаси футболга уланган. Дунё футболини, хусусан, ўзимизникини ҳам кузатишга вақт топаман. Пеле ва Гарринчадан тортиб, Мессига қадар барча зўр футболчиларнинг маҳоратидан завқланганман, завқланяпман. “Пахтакор”нинг айрим ўйинларидан ғазабланардим, ҳозир ҳам ғазабланиб тураман. Авваллари футбол мухлисларини фақат “Пахтакор” ютқизиқлари “куйдирарди”. Энди терма командаларимиздан тортиб, “Бунёдкор”-у “Насаф”гача бири олиб-бири қўйиб, юракларимизни куйдириб турибди, барака топгурлар. Хуллас, бу борада зерикишга вақт йўқ.\nФутбол кескин тарзда ўзгаряпти. Бултурги услуб бу йилга тўғри келмаяпти. Ўйинчидан ҳам, тренердан ҳам доимий ўзгариш, ўсишни талаб қиляпти. Ўзбекистон футболи айнан шу талабни англаб етмаяпти. Тўғри, интилиш бор. Футболчиларга жаннатий шароитларни яратиб беришяпти. Ҳатто талтайтириб юборишяпти. Лекин... натижа йўқ. Телевизорда спортчилар “Ўзбекистонни дунёга танитамиз”, деб қолишади. Ажабланаман. Дейлик, футболчиларимиз жаҳон чемпионатига боришди. Қандай таништиришади? “Миллий командаси 15:0 га ютқизадиган Ўзбекистон деган мамлакат бор экан”, деб танитишадими? Гапим қўполми? Ўзингиз айтинг, Жаҳон биринчилигида иштирок этган тақдирда Ўзбекистон футболчилари Аргентина терма командасига қандай ҳисобда ютқизишлари мумкин? Русларнинг бир ашуласи бор, биларсиз: “Какая боль, какая боль: Аргентина-Ямайка пять ноль!” Бизнинг аҳволимиз Ямайкадан ҳам баттар бўлиши аниқ эмасми?\nЙигитларни моддий томондан ҳаддан ташқари эркалатишяпти-ку, лекин маънавий томони унутилаётганга ўхшайди. Футболчиларда миллат руҳи йўқ, Ватанни шарафлаш руҳи йўқ. Буни Ўзбекистон мадҳиясини айтишаётганда ҳам сезиш мумкин. Лоқайдлик билан лабларини қимирлатиб туришади. Юракдан, фахрланиб айтишмайди. Ўйин ҳам шунга яраша. Ўзбек футболига хос энг ёмон касаллик – футболчилар кибр ва манманлик, шуҳрат ва ўзига оро бериш касалига тез чалинишади. Айнан шу хасталик уларнинг ўсиш йўлларини тўсади. Ҳозир машқлар асосан хорижда бўляпти. Йигитлар кунда неча соат машқ қилишади-ю, неча соат бозору дўкон изғишади, бу саволга жавоб топиш унча қийинмас. Тошкентга қайтишгандаги юкларига бир назар ташлаш кифоядир. “Ҳам зиёрат, ҳам тижорат”, деган мақол бекорга айтилмагандир.\nИнтилиш бўляпти, дедим. Дуруст. Халқимизда “Етти ўлчаб бир кес”, деган мақол бор. Назаримда, футбол мутасаддилари кесишдан олдин бир марта ҳам ўлчамаяптилар шекилли. Оддий мисол: жамоаларга хорижлик футболчиларни олиб келишди. Улар нима каромат кўрсатишди? Диққат қилиб кузатайлик, улардан ўзимизнинг йигитлар тузукроқ ўйнашади. Уларга тўланган пулни ўзимизникиларга бериб, талабни кучайтирайлик-чи? “Бунёдкор”га Ривалдони олиб келишди. Шу қадар нодонлик ҳам бўладими?! Сиқиб ташлаган анорни деҳқон бозорида ким олади? Футбол бозорида эса биз олаверамиз, боймиз-да! Пулимиз ариқларда оқяпти-да! Ривалдо ҳаммани аҳмоқ қилиб, чўнтагини пулга тўлатиб жўнаб қолди. У йигитларимизга маҳоратини ўргатиши керак эди, акси бўлиб чиқди: йигитларимиз унга арзимаган турткига йиқилиб, ётиб олишни ўргатишди. Ривалдо бизга футбол ўйнаш учун эмас, майдонда ёнбошлаб ётиш учун келган экан. Ўшанда мана бу ҳазил рекламани тўқиган эдим: “Ётиб олиб футбол ўйнамоқни ўрганишни истасангиз, Ўзбекистонга келинг. Ҳам арзон, ҳам ёқимли!”\nЯна бир гап: жамоага Сколарини олиб келишди. Ўзингиз айтинг, дунёдаги энг маҳоратли ошпазга маставанинг масаллиғини бериб, палов дамлаб беринг, дейиш кулгили эмасми? Сколари эмас, зўрроғи келганда ҳам ундан ортиқ иш қилолмасди. Ўшанда муттасаддилар ишни чала қилишди-да! Эҳтимол пуллари етмагандир? Сколарига қўшиб, Аргентинадан тўртта, Бразилиядан учта, Уругвай билан Чилидан иккитадан “додахўжа” ўйинчи олиб келишганда Осиё биринчилигининг гуруҳ босқичидан чиқа олган бўлармидик. Агар менинг бу фикрим маъқул тушса, пулга хасислик қилишмасин-у, Рональдо, Ибрагимович, Мюллерни ҳам олиб келишсин, ҳар ҳолда “захира ўриндиғи”да ўтиришга ҳам одам керак-ку? “Бизнинг йигитлар нима қилади”, дейсизми? Улар ҳам бўш қолишмайди: Миржалол Қосимов раҳбарлигида четга чиқиб кетган тўпларни ушлаб, узатиб туриб, Месси ё Неймарнинг дуосини олишади.\nАйтинг-чи, “Барселона”, “Реал” (Мадрид)ни “Испан футболи, “ПСЖ”ни “Француз футболи” деб атай оламизми? “Реал” Европа чемпионлар лигасида ғалаба қозонса, Испаниянинг ютуғи ҳисобланадими? Мабодо Месси билан Рональдо Испания фуқаролигини қабул қилган тақдирда ҳам бундай дея олмаймиз. Ҳар бир миллат ўз фарзандлари билан фахрлансин, бошқа гап йўқ!\n1972 йил эди шекилли, мен Донецк шаҳрига, болаларнинг мусобақаларини кузатиш учун борган эдим. Ўша кунлари “Пахтакор” “Динамо” (Москва)га 8:0 ҳисобида ютқизиб қўйди. Грузия командасининг тренери билан дўстлашиб қолган эдим. У бу хабарни айтиб, ҳазил аралаш масхара қилди. Мен вазиятдан чиқиш учун “Нима бўпти, битта рус командаси иккинчи рус командасини ютибди-да, бунинг ўзбекларга алоқаси йўқ”, дедим. Иттифоқо, кейинги ўйинда “Пахтакор” Тошкентда Тбилиси “Динамо”сини 5:0 га ютди. Грузин тренерига рўпара бўлганимда у гап бошлашимни кутмаёқ, “Динамо”ни сенлар ютмадинг, ўзбекларга алоқаси йўқ”, деб оғзимни юмиб қўя қолди.


АСАБИЙЛИК ВА НЕВРОЗГА ҚАРШИ ТАБИИЙ ДОРИЛАР ВА МУОЛАЖАЛАР (Dr.Josh Axe маслаҳатлари) - UzShifo.Info - Sog'lom Yashash Tarzi Sirlari\nHome ONA va BOLA Bola Psihologiyasi АСАБИЙЛИК ВА НЕВРОЗГА ҚАРШИ ТАБИИЙ ДОРИЛАР ВА МУОЛАЖАЛАР (Dr.Josh Axe маслаҳатлари)\nFeruzabegim February 7, 2018 February 13, 2018\nРуҳий безовталик, асабийлик ва невроз каби руҳий ва психологик муаммолар барча ёшдаги инсонларда учраши мумкин. Асабийлик (болаларда эса доимий инжиқлик) узоқ муддатли стресс ёки саломатлик муаммолари натижасида юзага келади. Асабийлик ёки доимий руҳий муаммолар эса ўз навбатида бошқа соғлиқ муаммоларига сабаб бўлади.\nДОИМИЙ АСАБИЙЛИК, ИНЖИҚЛИК, ТУШКУНЛИК ВА РУҲИЙ БЕЗОВТАЛИКНИ КЕЛТИРИБ ЧИҚАРУВЧИ АСОСИЙ САБАБЛАР\nАсабийликни келтириб чиқарувчи асосий омиллар:\nҲаётдаги травматик ҳодисалар\nОрганизмда Магний танқислиги\nТироид бези (бўқоқ) муаммолари\nСеротониннинг яхши ишлаб чиқарилмаслиги\nКафеин ва шакар\nБолаликда рўй берган стресс\nБолаликда уятчанг бўлиш\nРуҳий безовталикнинг гендан ўтиши (ҳомиладор аёлларни асабийлаштирманг!)\nТадқиқотларда кўрсатишича, аёлларда асабийлик ва руҳий безовталик эркакларга нисбатан кўпроқ учрар экан.\nАСАБИЙЛИК ВА РУҲИЙ ТУШКУНЛИКЛИКНИ КЕТКАЗУВЧИ ДИЕТА\n1. СОҒЛОМ ОВҚАТЛАНИШ\nСоғлом овқатланиш руҳий безовталикни кетказишда энг асосий муҳим шарт ҳисобланади.\nҚуйидаги маҳсулотларни мунтазам истеъмол қилинг:\nЯйловда боқилган Мол Гўшти\nОрганик боқилган Товуқ\nҚатиқ ва кефир\nСабзавотлар (сельдерей, брокколи, қизил лавлаги)\nМевалар (банан, анжир)\nФойдали ёғлар (авокадо, кокос ёғи, заётун ёғи)\nДуккаклилар (ловия, нўхот ва б.)\nЁнғоқлар (грек ёнғоғи, бодом, ҳинд ёнғоғи)\nУруғлар (зиғир уруғи, чиа уруғи, қовоқ уруғи)\nРафинадланмаган Донлар (киноа, арпа)\n2. ШАКАР, РАФИНАДЛАНГАН УГЛЕВОДЛАР ВА ОҚАРТИРИЛГАН УНДАН ВОЗ КЕЧИШ\nТадқиқотларга кўра, юқори гликемик индексга эга бўлган маҳсулотлар депрессия ва руҳий муаммоларга олиб келади. Шакар ва рафинадланган углеводлар жиззакилик, асабийлик, доимий чарчоқ, болаларда эса ҳаддан ортиқ инжиқликка сабаб бўлади. Булардан ташқари рафинадланган маҳсулотлар организмда яллиғланишларни юзага келтиради, мия структурасини ўзгартиради ва нейротрансмиттерлар фаолиятини издан чиқаради.\nҚуйидаги маҳсулотларни истеъмол қилманг: рафинадланган шакар, қанд, шакар қўшилган маҳсулотлар, пишириқлар, печенье, ширинлаштирилган ичимликлар, фаст фуд, сифатсиз ёки иссиқликка чидамсиз ёғларда қовурилган овқатлар, қайта ишланган гўшт маҳсулотлари (колбаса, сосиска), рафинадланган донлар, рафинадланган ундан тайёрланган нонлар.\n3. КАФЕИННИ ЧЕКЛАШ ВА СПИРТЛИ ИЧИМЛИКЛАРДАН ВОЗ КЕЧИШ\nКафеинни меъёрдан ортиқ истеъмол қилиш кайфиятсизлик ва жиззакиликка сабаб бўлади.\nКофе ёки қора чойни кунига бир стакандан ортиқ истеъмол қилманг.\nАСАБИЙЛИК ВА РУҲИЙ САЛОМАТЛИК УЧУН ЭНГ САМАРАЛИ ТАБИИЙ ДОРИЛАР\n1. АШВАГАНДА (Ashwagandha)\nАшваганда адаптаген гиёҳ бўлиб, организмни стресслардан ҳимоя қилади.\nАшваганда мияни дегенерациядан ҳимоя қилади ва диққатни яхши жамлашга, чарчоқларни кетказишга ва асабийликни кетказишга жуда яхши ёрдам беради.\n2. КАВА ИЛДИЗИ (Kava root)\nКава илдизи кайфиятни яхшилайди ва асабийликни кетказади.\nКава илдизини бошқа дорилар ёки антидепрессантлар билан бирга қабул қилиш мумкин эмас.\n5-HTP (5-окситриптофан) триптофан амино кислотасидан синтез қилиб олинадиган моддадир.\nБу модда уйқуни ва кайфиятни яхшилайди, серотонинни оширади ва инсонни тинчлантиради.\n5-HTPни бошқа фармацевтик дорилар ёки антидепрессантлар билан бирга қабул қилиш тавсия қилинмайди.\nGABA (Гамма аминобутирик кислота) асаб тизимини тинчлантиришга ва мускулларнинг дам олишига масъул моддадир.\nGABA асабийликни кетказади, менструал оғриқларни тузатади, қон босимини меъёрга келтиради, диққатни жамлашга ёрдам беради, ёғларни эритади ва оғриқларни камайтиради.\nGABAни ўзини истеъмол қилишингиз ёки GABA ишлаб чиқаришга ёрдам берадиган маҳсулотларни мунтазам истеъмол қилишингиз мумкин.\nҚуйидаги маҳсулотлар мияда GABA миқдорини табиий ҳолда оширади:\nКефир (уй кефири табиий ҳолда GABAга бой)\nКреветкалар (табиий ҳолда GABAга бой)\nМагний организмда жуда ҳам муҳим модда ҳисобланади ва магний танқислиги жуда кўп соғлиқ муаммоларига олиб келади.\nМагнийга бой маҳсулотлар ёки магнийнинг биологик актив турини истеъмол қилиш асаб тизимини яхшигина тинчлантиради. Магний GABA функцияси учун ҳам муҳимдир.\nMorley Robbins айтганидек, магний инсон учун ҳаво ва сув каби муҳимдир. Магнийсиз кальций ҳам ўзлашмайди.\nМагнийга энг бой озиқ-овқатлар:\nКакао ёки аччиқ шоколад\nБутун донлар: гречка, киноа, сули (овсянка), ёввойи гуруч, тариқ.\nМагнийнинг қуйидаги кўринишларини ишлатса бўлади:\nMagnesium Threonate (миягача кириб боради; магнийнинг энг яхши тури)\nMagnesium Glycinate (уйқудан олдин ичилади, уйқу келтириши мумкин)\nMagnesium Sulfate (ваннага солиб, чўмилса бўладиган тури)\nMagnesium Chloride (терига суртилади ёки ваннага солинади)\nМагнийнинг қуйидаги кўринишлари тавсия қилинмайди (магнийнинг бу турлари зарар қилиши мумкин):\nОрганизмда магний яхши ўзлашиши учун қуйидаги моддалар ҳам истеъмол қилиш зарурдир:\nВ гуруҳ витаминлари (ари чангида кўп)\nБорон (черносливда кўп)\n6. ВИТАМИН В комплекси\nВитамин В гуруҳи кайфиятни яхшилайди ва стрессларни камайтиради. Витамин В комплекси организмда Магнийнинг ўзлашиши учун ҳам муҳимдир.\nВитамин В танқислиги одамда асабийлик, депрессия, кайфиятнинг доим паст-баланд бўлиши, доимий чарчоқ, диққат жамлолмаслик ва мускулларда оғриқларга олиб келади.\nОрганизмни бутун витамин В комплексига бойитиш учун ҳар куни 1/2 чой қошиқ ари чанги ва ҳафтада бир марта 100-150 грамм жигар ейиш кифоядир. Жигар организмни В12 витамини ва ари чанги В1, В2, В3, В5, В6 билан таъминлайди.\nТИНЧЛАНТИРУВЧИ ЭФИР ЁҒЛАРИ\n1. ЛАВАНДА ЭФИР ЁҒИ\nЛаванда эфир ёғи тинчлантирувчи ҳусусиятга эга бўлиб, ёш болалар учун ҳам ҳавфсиз эфир ёғи ҳисобланади.\nЛаванда ёғини бўйин орқасига, билакнинг ички томонига ва пешонанинг икки ёнига суртса бўлади. Лаванда ёғини ҳидлаш ҳам яхши натижалар беради.\nАсосийси, қалбаки эфир ёғларидан эҳтиёт бўлинг.\nЛаванда гулларини дамлаб ичиш ҳам яхши натижалар беради.\n2. РИМ МОЙЧЕЧАГИ ЭФИР ЁҒИ\nРим мойчечаги эфир ёғи асабларни тинчлантради ва асабийликни кетказади. Ушбу ёғ ёш болалар учун ҳам ҳавфсиз эфир ёғи ҳисобланади.\nРим мойчечаги эфир ёғини бўйин орқасига, билакнинг ички томонига, кўкракка ва пешонанинг икки ёнига суртса бўлади. Рим мойчечаги эфир ёғини ҳидлаш ҳам яхши натижалар беради.\nРим мойчечагини дамлаб ичиш ҳам яхши натижалар беради.\nАСАБИЙЛИК ВА РУҲИЙ БЕЗОВТАЛИКНИ КЕТКАЗУВЧИ ҲАЁТ ТАРЗИ\n1. МУНТАЗАМ ЖИСМОНИЙ ТАРБИЯ\nМунтазам жисмоний тарбия уйқу сифатини яхшилайди, организмдаги яллиғланишларни камайтиради, энергияни кўпайтиради ва стрессларни камайтиради.\nЮгуриш, тоза ҳавода юриш, рақсга тушиш, тошлар кўтариш кабилар стрессларни камайтиради.\n2. ЕТАРЛИ ДАМ ОЛИШ\nИнсон етарли дам олмаса ва уйқуга қонмаса, табиийки асабий бўлиб қолади.\nЕтарли уйқу айниқса болалар ва ҳомиладор аёллар учун ниҳоятда муҳимдир. Уйқуга қонмаётган бола ниҳоятда инжиқ бўлиб қолади. Ҳомиладор аёллар уйқуга қонмаганида эса қон босими ошиши ва бошқа муаммолар келиб чиқиши мумкин.\nДоим уйқуга тўймайдиган инсонларда асабийлик ва ортиқча безовталиклар кўпаяди.\nЭрталаб турганда чарчоқ ҳис қилсангиз, сиз уйқуга қонмаяпсиз.\nУйқудан олдин лаванда ёки рим мойчечаги эфир ёғларини хонага таратиш уйқу сифатини яхшилашга ёрдам беради. Ётоқхона қоп-қоронғи бўлиши эса уйқу гормони мелатониннинг яхши ишлаб чиқишига замин яратади.\nТадқиқотларга кўра медитация қилиш кортизолни камайтиради, уйқу сифатини яхшилайди ва асабийликни кетказишга ёрдам беради.\n4. АТРОФДАГИ ИНСОНЛАРНИНГ ҚЎЛЛАБ-ҚУВВАТЛОВИ\nИнсон руҳий қийинчиликларга учраганида яқинларнинг кўмаги ва тиргаги ниҳоятда муҳимдир. Асабийлик ва руҳий муаммоларга дуч келган инсон яқинларининг ёрдамига муҳтож бўлади.\nАсабийлашиш стресс пайти ёки ҳавфли вазиятларда рўй бериши мумкин бўлган табиий ҳолатдир. Асабийлик давомли бўлса, бу муаммо ҳисобланади. Асабийликни тузатиш мумкин.\nАсабийлик ва руҳий муаммоларни тузатишда ишлатиладиган табиий дорилар салбий ён таъсирга эга бўлмайди ва инсонга зарар қилмайди. Табиий дориларга магний, GABA, витамин В комплекси, кава илдизи, ашваганда ва эфир ёғлари киради.


Президент Қашқадарё иқтисодиётини ривожлантириш йўлларини кўрсатиб ўтди\nПрезидент Қашқадарё иқтисодиётини ривожлантириш йўлларини кўрсатиб...\n14.12.2018 14:36 0 451\nПрезидент Шавкат Мирзиёев 14 декабрь куни Қарши шаҳрида бўлиб ўтган йиғилишда Қашқадарё иқтисодиётини таркибий ўзгартириш, одамларни иш билан таъминлаш йўлларини кўрсатиб ўтди. Бу ҳақда Президентнинг матбуот хизмати хабар берди.\n— Ижтимоий масалаларни ҳал қилиш учун аввало иқтисодиётни ривожлантириш керак. Шу боис 2019-2020 йилларда саноат, қишлоқ хўжалиги, хизмат кўрсатиш ва бошқа соҳаларда амалга ошириладиган 1 минг 200 дан зиёд лойиҳа бўйича таклифлар ишлаб чиқилди, — деди Шавкат Мирзиёев.\nЖорий йилда вилоятга 63 мингдан зиёд хорижлик сайёҳ келгани, лекин бу жудаям камлиги қайд этилди. Бу соҳадаги барча имкониятларни ишга солиш, Шаҳрисабзни фестиваллар шаҳрига айлантириш бўйича кўрсатмалар берди.\nҚишлоқ хўжалигидаги натижалар қониқарсизлиги, пахтачиликда жиддий камчиликларга йўл қўйилгани танқид қилинди. Келгуси йили вилоятда пахта етиштиришни 52 фоиз майдонда кластер усулига ўтказиш, тайёр маҳсулотлар экспортини икки баробар ошириш вазифаси қўйилди.\nДавлатимиз раҳбари Яккабоғ, Қамаши, Шаҳрисабз, Китоб туманларида 10 минг гектар майдонда узум, Чироқчи ва Косон туманларида 20 минг гектар лалми ерда тарвуз етиштириш имкониятларини кўрсатиб ўтди. Деҳқон хўжаликлари ва томорқаларга нўхат, мош, ловия, кунжут каби бозорбоп маҳсулотлар экиш одамларга иш, қўшимча даромад бўлишини таъкидлади.\nПрезидент видеоселектор орқали туманлардаги одамлар билан мулоқот қилиб, уларнинг таклиф ва истакларини бажариш бўйича мутасаддиларга топшириқлар берди.\nИқтисодиёт Қашқадарё Президент иш билан таъминлаш\nХориж 06/12, 17:13


МУРАББИЙЛАР ҚАНДАЙ ФИКРДА?\n«Динамо» - «Қўқон-1912» (0:1) жамоалари ўртасидаги учрашувдан кейин ҳар икки жамоа бош мураббийлари ўйин борасидаги фикрлари билан ўртоқлашишди.\nРустам Абдуллаев, «Қўқон-1912» бош мураббийи:\n- «Авваламбор, ҳаммани келаётган Наврўз байрами билан табриклайман. Бугунги ўйинда бизни қўллаш учун келган қўқонлик мухлисларга катта раҳмат айтаман. Бугун омадимиз келиб, битта гол урдик ва ҳимояда «ўтириб», натижани ушладик. Маҳорат бўйича эмас, интизом билан бугунги ўйиндаги ғалабага замин яратдик. Қўқонга футболга эътибор катта, мухлислар катта футболни жуда соғинишган. «Динамо» сафидаги 33-рақамли Николай Чипевнинг ўйини менга ёқди. Умуман олганда, «Динамо» жамоаси яхши таасурот қолдирди. Қанот ҳакамининг бизнинг голни инобатга олиб, мезбонлар голида «офсайд» ҳолатини қайд этгани борасида ҳеч нарса дея олмайман».\nТачмурад Агамуродов, «Динамо» бош мураббийи:\n- «Жуда аламли мағлубиятни тан олишга мажбурмиз. Жамоа бу таркиб билан тайёргарликни кеч бошлаган. Биринчи бўлимда ўйинимиз у қадар чиқмади. Иккинчи бўлимда ўзимизга келдик, ташаббусга эга бўлдик. Гол урдик, аммо ҳакамлар ҳисобга олишмади. Бу ҳақда гапиришни истамайман. Константин Мадриченко жамоага у қадар қўшилиб кета олмади. Унга жароҳат ҳам халал берди. Унинг ўрнига Маъруф Муродовни тушурдик. Иккинчи бўлимда ташаббус бизнинг томонда эди. Шу боис ўзгаришларни амалга оширмадик. Аммо гол инобатга олинмагач, якуний зарбани беришда бизга омад етишмади. Рақиб зич ҳимояни ташкил этганди.\nТўғри, жамоамизда маълум муаммолар бор. Бундай камчиликлар вақти билан бартараф этилади. Ҳамма жамоада ҳам ўзининг муаммо ва камчиликлари бор. Ҳисобга олинмаган голга келсак, буни кўриб чиқиш керак. Ҳакамлар очилиш учрашувида қандай қарорлар чиқарётганлигини яхши англашлари шарт. Кейинги ўйинларимизда битта эмас, кўпроқ видеокамералардан фойдаланишимизга тўғри келади».\nЎқилди (марта): 2207. Киритилган сана: 2015-03-15 14:34:03.


Замондошларимга маддоҳликдан воз кечганим ҳақида – 9 « Ўзбекистон Халқ Ҳаракати\nЗамондошларимга маддоҳликдан воз кечганим ҳақида – 9\n19 June 2018 - 9:00\n9. ЗАМОНДОШЛАРИМГА МАДДОҲЛИКДАН ВОЗ КЕЧГАНИМ ҲАҚИДА\nПублицистика шундай жанрки у доим ўз замонаси, атроф-четдаги бўлаётган воқеаларни идрок этмасдан бошқа мавзуни ёзиб бўлмайди деб ҳисоблайман.\nБиз камчиликларни танқид қилиш маданиятини билмаймиз. Маданиятсизлик деганда мен камчилик борасидаги фикримизни баён қилишда ё оширворамиз ёки умуман мум тишлаб тураверамиз ёхуд майда-чуйда, кераксиз баҳс ва мунозараларга ўралашиб қоламиз.\nКелинг, янгича ёндашувга асос солайлик.\nЎзимизнинг қадриятлардан келиб чиқиб. Бир-биримизга тилимиз билан ҳам, қўлимиз билан ҳам озор бермасдан жиддий, долзарб муаммога самарали ечим топайлик.\nБиздаги ҳозирги пайтдаги долзарб муаммо чегараларимиздаги хавфсизлик ва қишлоқ хўжалигимиздаги ғалла ўрим йиғими.\nМана шу икки долзарб муаммога самарали икки ечим таклиф этишга уриниб кўраман. Олдиндан айтиб қўяй мен гапларим билан ҳеч кимнинг жиғига тегмасамда кескин фикр билдиришга ҳаракат қиламан.\nИнтернетда ўқиб қолдим. Аниқ ёдимда қолмади-ю, лекин мазмуни шундай:\n–Тўртта ўрис учрашса ароқхўрлик, тўртта немис учрашса пивохўрлик, тўртта итальян бирлашса квартет (мусиқа назарда тутиляпти), тўртта инглиз бирлашса Парламент.\nМана шу охиргиси ўзбек менталитетига мос ва хос. Лекин бизда тўртта ўзбек бирлашса – ошхўрлик. Аммо, унинг ичида ароғиям бор, пивосиям, ашуласиям бор. Бироқ Парламент йўқ, унинг ўрнига бақир-чақир, ур-йиқит, муштлашув.\nЧегарадаги нотинчликнинг илдизи Уммон ортида ечилишини юқорида айтдим. Яъни, АҚШ Конгрессида Ўзбекистонни тарафини оладиган лоббист конгрессменларимиз бўлиши керак. Грузия тажрибаси бунга мисол.\nМайли бу ишни қилишга вақт ва маблағ етмади, дейлик. Бу ишнинг яна бир йўли борки, бир ўқ билан икки қуён (чегара ва ғалла ўрими муаммоси)ни урса бўлади!\nШукурким, дўстларим орасида иймони мустаҳкам кишилар кўп. Шунинг учун менинг таклифимни улар тўғри қабул қилишади деб ўйлайман.\nЭсланг. Расули Акрам туғилишларидан етмиш кун олдин Маккага Абраҳа бошлиқ Ҳабаш подшоси хавф солиб келаверади. Улар Маккага яқин қолганларида Макканинг Раиси, Расули Акрамнинг боболари Абдулмуталлиб жуда катта кучга эга Абраҳа бошлиқ қўшин олдидан чиқиб қоладилар. Бу гап тезда Абраҳага етиб боради. Абраҳа Макканинг бошлиғини ҳузурига келтиришларини қўл остидагиларга буюради. Келтиришади.\nЎзаро савол-жавобдан маълум бўладики, Абдулмуталлиб йўқолган туяларини қидириб юрган эканлар. Абраҳа ундай десаям, бундай десаям Абдулмуталлиб хотиржамликни йўқотмайдилар. Ўз душманини вазминликдан чиқаролмаган Абраҳа кибр билан у кишига дейдилар:\n–Сен мендан бирон илтимосинг борми?\n–Агар туяларимни аскарларингиз топиб берса хурсанд бўлардим,-дейдилар Абдулмуталлиб бамайлихотир.\n–Сен мендан Маккага ҳужум қилмасликни сўрамайсанми? – ҳайрон бўлиб сўрайди Абраҳа.\n–Йўқ. Чунки, Макканинг ўз Эгаси бор, Ўзи ҳимоя қилади,-дейдилар Абдулмуталлиб.\nКейинги нима воқеа содир бўлганини, яъни, Абраҳанинг бутун қўшини осмондан пайдо бўлган темир қушлар ёғдирган оловли тошлардан ҳалок этилганини биламиз.\nХўш Абдулмуталлиб бобомиз каби Аллоҳга мурожаат қила оламизми? Мурожаат қилсак Аллоҳ бизнинг дуоимизни ижобат қилишига ишонамизми? Ҳа, чегарадаги зийракликни унутмаган ҳолда агар бир тан-у, бир жон бўлиб дуога қўл очсак. Бу энди мантиқий фикр. Аллоҳдан сўрашдан олдин унинг бошқа, қишлоқларда яшаётган бандаларини норози қилиб, Аллоҳнинг ғазабини келтириб қўймаяпмизми?\nОхирги жумлани ётиғи билан тушунтиришга уриниб кўраман. Ривоят қилинишича, аммо, мантиқан асосга молик бир ҳикоя айтай.\nИсо пайғамбар умматлари билан келаётса, шаҳарнинг бир четида битта одам бошқаларни ҳақорат қилиб ётган экан. «Устоз ҳозир бу аҳмоқни боплайдилар»-дея умматлари бир-бирларига шивирлашиб турсалар. Исо пайғамбар ҳақорат гаплар отилаётган жойдан қоча бошлабдилар.\nУмматлари ҳайрон бўлиб, анча олисга бориб, сўрабдилар:\n–Ҳазрат, Сиз сўқирни кўзини очганингизни кўрганмиз, песга шифо ато этганингизга гувоҳмиз, ҳатто, ўликни тирилтирганингизга шоҳидмиз, наҳотки ана шу сўконғич – фосиққа кучингиз етмаса?\n–Ҳой биродарлар, мен сўқирни тузатган бўлсам у Аллоҳнинг суюкли иложсиз қули эди, мен песни тузатган бўлсам уям қаттиқ синов тушган, аммо сабр қилаётган суюкли қули эди, мен ўликни тирилтирган бўлсам уям зулмга дуч келган Аллоҳнинг суюкли бандаси бўлиб, уларни тузатишни Аллоҳдан сўраб илтижо қилганман, Унинг розилиги билан мазкур ишлар амалга ошган. Лекин бу Фосиққа Аллоҳнинг қаҳри (лаънати) тушган. Мен Аллоҳдан фосиққа туширган жазосини қайтариб олишни сўролмайман!\nАфсуски, фосиқ амалдорлар Тошкентда бўлмаслиги мумкин, аммо, вилоятларда, жойларда етарли. Ҳозирги амалиётда бунинг учун нима таклифлар бор, дейсизми?\nЧегарада. Амир Темур тажрибасидан келиб чиқиб, чегара қўшинлари таркиби туб миллат аҳолисидан ташкил этилишига амал қилинсин.\nҒалла ўримига ҳуқуқни муҳофаза қилувчи идораларнинг биронтаси аралашмасин. Бу иқтисод. Иқтисоддаги тарафларнинг тенглигига асосан тузилган шартномавий муносабатларга маъмурий идораларнинг аралашуви тенгсизликни келтириб чиқаради.\nДейлик ғалла режаси бажарилмади. Тезда давлатлараро битимга асосан Қозоғистондаги ғалла ўримида амакиларга ёрдамга ўтиб, уларнинг бепоён далаларидаги ғаллани бир бошоғини ҳам қолдирмай, уларга ёрдамга ўтиш керак. Россия билан ҳам худди шундай шартнома имзоласа бўлади. Бўлмаса савдогарларимизга имконият яратиш керак.\nАна шунда тўртта ўзбек йиғилса Парламент бўлиши мумкин.


Хон саройидаги бичилган қуллар ҳам бу қадар муте бўлмаган « Ўзбекистон Халқ Ҳаракати\nХон саройидаги бичилган қуллар ҳам бу қадар муте бўлмаган\n24 December 2019 - 16:39\nЎқитувчилар сайлов найрангларида ҳоким лайчасига айлангани ҳақида ëзишди. Ўқитувчиларни бу қадар паст махлуққа айлангани фаақат бугуннинг манзараси эмас. Ҳали совет даврида улар манқуртга айланиб бўлишган эди. Райком ëки районо деган идорадан этик кийган галстук шляпали одам келиб “тўхтат ўқишни болалар пахтага чиқсин” деган пайтда ялтоқланиб амр қули бўлган пайтида ҳали СССР бор эди. Гдлян Иванов каби жаллодлар терговида таржимонлик қилган ҳам шулар эди. Мактабларда болаларни урган ҳам ўшалар эди.\nМактаб-интернатда ўғил болани зўрлаб турган пайтда қўлга тушган ўқитувчини биламан. “Мактабга гап тегмасин” деб уни ими жимида ишдан бўшатишди.\nКейин у ОНМЦ деган маданият бошқармасига қарашли идорада ишлади.\nМустақиллик даврида ҳокимиятда одамларни ҳажга юбоарадиган комиссияда ишлади. Ўқитувчилар ўсмир қизларни йўлдан уриб иккиқат қилгани ҳақида ўнлаб факт бор. Кўзга яқин муаллима хотинларни эса ҳокимчаларлар ўзларига спец ўйнаш қилиб қўйишгани кенг тарқалган. Мактабда ўқувчиларга ўлпон солиб маишат қиладиган ҳам ўқитувчи. Система ўқитувчини умуртқасиз бир махлуққа айлантирди.\nҚиëсан қарасак докторлар бу қадар синиб кетмади. Бугунги манзара. Хокимиятдаги 22 яшар сўтак 55 яшар кўзойнакли муаллимга сенсираб ” менга резултат бер. Ўзгартир сайлов протоколини жалап” деб бақирмоқда.\nЎқитувчи бошини эгиб сохтакорликни бажони дил бажармоқда.\nУнинг қалбида зарра эътироз йўқ.\nБу қадар тубан яна ким бор. Хон саройидаги бичилган қуллар ҳам бу қадар муте бўлмаган.


Афсонавий Оксана Чусовитина Жаҳон кубогида яна бир ёрқин ғалабага эришди — Sof.uz\nЖАҲОН 198,321,022 179,147,078 4,229,750\nАфсонавий Оксана Чусовитина Жаҳон кубогида яна бир ёрқин ғалабага эришди\n27.06 17:01 161 Спорт\nАйни кунларда Қатар пойтахти Доха шаҳрида спорт гимнастикаси бўйича Жаҳон кубогининг навбатдаги босқичи бўлиб ўтмоқда. Қувонарлиси, унда иштирок этган ҳамюртимиз Оксана Чусовитина навбатдаги ғалабани қўлга киритди. Бу ҳақда МОҚ хабар берди.\nТокио-2020 лицензиати кутилганидек, таяниб сакраш йўналишида иштирок этди. Унинг ижросида амалга оширилган машқлар ҳакамлар ҳайъати томонидан энг юқори баҳога лойиқ кўрилди ва афсонавий спортчимиз олтин медалга сазовор бўлди. Таъкидлаш жоиз, бу мусобақа спортчимиз учун бўлажак Олимпиада олдидан ўзига хос тайёргарлик вазифасини бажариб берди. Унда қўлга киритилган олтин медаль эса Чусовитинанинг кучига куч, ғайратига ғайрат қўшиши, шубҳасиз.\nЖаҳон кубоги, Доха.\nТаяниб сакраш, аёллар:\n1. Оксана Чусовитина (Ўзбекистон) – 14.066\n2. Девилар Колин (Франция) – 13.966\n3. Таман Ненси (Миср) – 13.366


Миср ҳукмдорларига оид янги хулоса\nТошкент +12,5 °C\n30 Апр 2019 1727\n«Канаданинг Квебек университети мисршунослари Тутанхамон тахтга ўтиргунга қадар Мисрни унинг икки опаси бошқарган, деган хулосага келишди», дея келтирилади Phys.org нашри матбуот релизида.\nТадқиқотчилар 1922 йилда топилган ва Тутанхамонгача Мисрда ҳукмдорлик қилган маликага тегишли бўлиши мумкинлиги тахмин қилинган сағанадаги рамзларни таҳлил қилишди. Рамзларни диққат билан ўрганиш ва таҳлил қилиш шуни кўрсатдики, бу илгари барча ҳисоблаганидек, Нефертити эмас, балки унинг фиръавн Эхнатон билан никоҳидан туғилган қизлари – Меритатон ва Нефернефруатон-ташеритлар бўлиши мумкин экан. Опа-сингиллар мамлакатни битта ном билан идора қилган бўлишлари ҳам эҳтимолдан йироқ эмас.\nМутахассисларнинг айтишича, Эхнатон вафот этгач, улар ҳокимиятни ўз қўлларига олишган. Опа-сингиллар давлатни 17 йил бошқаргач, эрамиздан аввалги 1334-1336 йилларда вафот этишган. Бу пайтда Тутанхамон 4-5 ёшларда бўлиб мамлакатни бошқара олмасди.\nЭхнатоннинг эса унинг биринчи хотини, Нефертитидан олти қизи бўлган - Меритатон, Макетатон, Анхесенпаатон, Нефернефруатон-ташерит, Нефернефрура ва Сетепенралар. Илгари айрим мисршунослар Нефертити ўзига тахт вориси туғиб беролмагач, фиръавн ўзининг бир-неча қизи билан ҳам никоҳланган бўлиши мумкин, деган фаразни илгари суришганди. Бироқ бошқа мутахассислар ушбу нуқтаи назарни ғоят баҳсли, деб ҳисоблашади.\nФиръавн Тутанхамон тахминан эрамиздан аввалги 1332-1323 йилларда Қадимги Мисрда ҳукмронлик қилган. У тахтга ўтирганида 10 ёшда бўлган ва 19 ёшида вафот этган, қабри эса 1922 йилда топилган. Сағана ичидаги тош тобутдан фиръавннинг мумиёланган жасади ва жуда кўплаб зеб-зийнатлар топилган.


САЙЛОВЧИЛАР МУРОЖААТЛАРИ БИЛАН ИШЛАШ - Ўзбекистон овози газетаси\nСАЙЛОВЧИЛАР МУРОЖААТЛАРИ БИЛАН ИШЛАШ\nдепутат фаолиятининг муҳим йўналишларидан биридир\nЗарафшонлик Муқаддас Ҳамидова ўтган йили Навоий давлат педагогика институтини тамомлади. Бироқ мутахассислиги бўйича иш топишда қийналиб қолди. Шундан сўнг у халқ депутатлари Навоий вилоят Кенгашидаги ЎзХДП гуруҳи аъзоси Гулжаҳон Қаршиевадан ёрдам сўради. Депутат унинг мутахассислиги ҳақидаги маълумотларни ўргангач, бу масала юзасидан вилоят халқ таълими бошқармасига мурожаат этди. Бироз муддат ўтиб, Муқаддас Зарафшон шаҳридаги 12-умумтаълим мактабига ишга жойлашди.\nДарҳақиқат, бугун ёшлар бандлигини таъминлаш, мутахассислиги бўйича ишга жойлаштириш, уларнинг ҳаётда ўз ўрнини топишига кўмаклашиш долзарб масала ҳисобланади. Шу боис халқ депутатлари Навоий вилоят, туман ва шаҳар Кенгашларидаги депутатларимиз мазкур масалага алоҳида масъулият билан ёндашмоқда.\nХусусан, ўтган йили биргина «250-Геолог» сайлов округидан халқ депутатлари вилоят Кенгаши депутатлигига сайланган Гулжаҳон Қаршиева саъй-ҳаракатлари натижасида Муқаддас сингари ўн нафар ёш ишга жойлашди. Уларнинг 6 нафари касб-ҳунар коллежи битирувчиси бўлса, қолганлари оилавий тадбиркорлик билан шуғулланиш истагидаги ёшлар эди.\n— Халқ бизга ишониб, қўллаб-қувватлаб овоз берган экан, шунга муносиб бўлишимиз керак, — дейди депутат. — Айниқса, сайловчиларнинг ҳар бир мурожаатига алоҳида эътибор қаратиш зарур. Ҳафтанинг ҳар шанбасида одамлар билан учрашаман. Бугун ҳеч ким қуруқ ваъдаларга ишонмайди. Уларга кўпроқ амалий иш керак. Шу боис фуқароларни ўйлантираётган ижтимоий-иқтисодий масалалар юзасидан аниқ натижага эришиш, жисмоний имконияти чекланган кишиларга ҳар томонлама кўмаклашишга ҳаракат қиляпман.\nЎтган йили депутат масъул идора ва ташкилотлар раҳбарларига 18 марта депутатлик сўрови билан мурожаат этди. Уларнинг 16 тасида кўтарилган масалалар ижобий ечим топди. Жорий йилнинг ўтган олти ойи давомида эса сайловчилар мурожаатлари асосида 20 марта депутатлик сўрови юборилди. Мана шунинг ўзиёқ одамларнинг депутатга ишончи кундан-кунга ортиб бораётганидан далолат беради.\nЯқинда Зарафшон шаҳридаги 13-умумтаълим мактаби ўқитувчиларидан бир гуруҳи соғломлаштириш мажмуаларида дам олиш учун йўлланма олишда муаммоларга дуч келаётгани тўғрисида маълум қилди. Вилоят касаба уюшмалари бирлашмаси раҳбарига депутатлик сўрови юборилиши натижасида муаммо ҳал этилди.\n«Даугустов» ҳудудида йўллар анча вақтдан буён таъмирталаб ҳолда эди. Шу ерда истиқомат қилувчи оқсоқоллар йўлларни таъмирлаш масаласини тегишли дастурларга киритиш учун ёрдам сўраб мурожаат қилишди. Депутатнинг шаҳар ҳокимига депутатлик сўрови билан чиқиши натижасида йўллар реконструкция қилинди.\nМаълумки, партиямиз Сайловолди дастурида соғлом ва баркамол авлодни вояга етказиш масаласига алоҳида эътибор қаратилган. Шунинг учун бу борада партиянинг ҳар бир фаоли, депутати ўзини бурчли ҳисоблаши зарур.\nЯқин кунгача 5-умумтаълим мактаби ўқувчиларининг спорт билан шуғулланишлари учун етарли шароит йўқ эди. Гулжаҳон Қаршиеванинг мазкур масала бўйича халқ таълими бошқармаси бошлиғига юборган депутатлик сўрови натижасида мактабнинг спорт зали 17 турдаги анжомлар билан таъминланди. Янги ўқув йилидан бошлаб ўқувчилар барча имкониятларга эга спорт залида машғулот ўтказади.\n— Албатта, мавжуд имконият, берилган ваколатдан бундан-да самарали фойдаланиш лозим, — дейди Гулжаҳон Қаршиева. — Ҳали қилишимиз зарур бўлган ишлар жуда кўп. Партиямиз тизимидаги Жамоатчилик қабулхоналари нафақат электорат муаммолари, балки жойлардаги мавжуд катта-кичик ижтимоий-иқтисодий масалаларни ўрганишда ҳам муҳим аҳамият касб этмоқда. Демак, аҳолидан тушаётган мурожаатларни таҳлил қилиш, соҳалар кесимида ўрганиш ва ҳал этиш юзасидан иш олиб боришимиз керак.\nШундагина биз сиёсий куч сифатида жамиятда мустаҳкам мавқега эга бўламиз. Сайловчилар ишончини оқлаймиз.


Таиландда давом этаётган Осиё чемпионати-U23 ярим финалидан ўрин олган Ўзбекистон ҳамда Саудия Арабистони жамоалари ўртасидаги учрашув ўзбекистонлик футболчилар учун аламли тарзда якунланди. Саудия 87-дақиқада гол уриб ғалабани илиб кетди.\nБутун ўйин давомида эса Ўзбекистон жуда кўп ҳужум қилди. Бобур Абдухолиқовнинг ўзи захирага олингунига қадар 3 марта дарвозабон билан яккама-якка чиқиб борди. Охир оқибат мураббий Бобур имкониятлардан фойдалана олавермагач уни захирага олди. Бобурнинг ўрнига кутилмаганда клубдоши Ислом Кенжабоев тушди. Қанотдаги фаол ўйинлари билан танилган Кенжабоевнинг марказий ҳужумчи ўрнига тушиши тушунарсиз қарор бўлди.\nЎйин давомида Илҳом Алижонов ва Ҳожиакбар Алижоновлар ҳам кўп марта ўз қанотларидан ёриб кириб хавфли ҳужумлар ташкил қилишди. Жасур Яхшибоев, Санжар Қодирқуловлар ҳам яхши ўйин ўтказишди. Бир сўз билан айтганда, Ўзбекистон рақибдан яхшироқ эканини ўйин давомида кўрсатди гоё, аммо буни исботлайдиган биргина голни биз эмас, саудиялик футболчилар уришди.\nСаудия билан ўйинларда кўпинча охирги дақиқаларда гол ўтказиб юборамиз, чунки бу мамлакат футболчилари иродали, футбол ҳуштаги чалингунига қадар давом этадиган ўйин эканини ҳис қилишади, ўз имкониятини сабр билан кутиб ҳал қилувчи «ҳамла»ни амалга ошириш учун моҳир овчи каби пайт пойлашади. Бизнинг футболимизга айнан мана шу нарса етишмади.\nСаудия ҳақли тарзда ғалабани қўлга киритди десак, хато бўлмайди. Саудияликлар 24 йилдан буён олимпиаданинг футбол баҳсларида ўйнамаганди. Саад аш Шеҳри жамоаси мамлакат футболи мухлисларининг бу орзуси ўшалишига ёрдам беришди. Бугун Саудия сабрлироқ, иродалироқ ва келинг тан олайлик, кучлироқ бўлгани учун олимпиада йўлланмасини қўлга киритди.\nЎзбекистон ҳали Токио олимпиадаси йўлланмасидан умид узгани йўқ. Учинчи ўрин учун ўйинда йигитларимиз Австралия ёки Жанубия Кореяга қарши баҳс олиб боришади. Учинчи ўрин учун ўйин финалдан ҳам кескинроқ ўтади десак, хато бўлмайди. Чунки финалга чиққан жамоалар аллақачон асосий вазифани бажариб Токио чиптасини нақд қилган бўлади, учинчи ўрин учун баҳс эса олимпиадага берадиган охирги йўлланма соҳибини аниқлайди. Қуйида биз учун аламли якунланган Саудия Арабистони — Ўзбекистон ўйинидан фотогалереяни эътиборингизга ҳавола қиламиз.